open-index/open-wikipedia-markdown huggingface dataset:
ସୁଗତା କୁମାରୀ

ସୁଗତା କୁମାରୀ‌ (୨୨ ଜାନୁଆରୀ ୧୯୩୪-୨୩ ଡିସେମ୍ବର ୨୦୨୦) ଜଣେ ଭାରତୀୟ କବି ତଥା କାର୍ଯ୍ୟକର୍ତ୍ତା ଥିଲେ, ଯିଏ ଦକ୍ଷିଣ ଭାରତର କେରଳରେ ପରିବେଶ ତଥା ନାରୀବାଦୀ ଆନ୍ଦୋଳନର ଅଗ୍ରଭାଗରେ ଥିଲେ । ତାଙ୍କ ପିତା କେଶଭ ପିଲ୍ଲାଇ (ବୋଧେଶ୍ୱରନ ନାମରେ ଜଣାଶୁଣା), ଜଣେ ଗାନ୍ଧୀ ଚିନ୍ତକ ତଥା ଲେଖକ ଥିଲେ , ଯିଏ ଦେଶର ସ୍ୱାଧୀନତା ସଂଗ୍ରାମରେ ଜଡ଼ିତ ଥିଲେ ଏବଂ ମାତା ଭିକେ କର୍ଥିୟାଈନୀ ଆମ୍ମା ଜଣେ ସଂସ୍କୃତ ଶିକ୍ଷକ ତଥା ଜଣାଶୁଣା ପଣ୍ଡିତ ଥିଲେ । ପ୍ରକୃତିର ସୁରକ୍ଷା ପାଇଁ ଏକ ସଂଗଠନ ଏବଂ ଅଭୟ, ଗରିବ ମହିଳାଙ୍କ ପାଇଁ ଏକ ଘର ଏବଂ ମାନସିକ ରୋଗୀଙ୍କ ପାଇଁ ଏକ ଦିନ ଯତ୍ନ କେନ୍ଦ୍ର କରିଥିଲେ । ସେ କେରଳ ରାଜ୍ୟ ମହିଳା ଆୟୋଗର  ଅଧ୍ୟକ୍ଷ ଥିଲେ । 

ଜଣେ ପ୍ରତିବଦ୍ଧ ସଂରକ୍ଷଣବାଦୀ, ସୁଗତା କୁମାରୀ ଥିରୁବନନ୍ତପୁରମ ପ୍ରକୃତିର ସଂରକ୍ଷଣ ପାଇଁ ସଚିବ ଭାବରେ କାର୍ଯ୍ୟ କରିଥିଲେ । ୧୯୭୦ ଦଶକର ଶେଷରେ ସେ ଦେଶର ଏକ ପୁରାତନ ପ୍ରାକୃତିକ ଜଙ୍ଗଲ, କେରଳର ସାଇଲେଣ୍ଟ ଉପତ୍ୟକାକୁ ଯୋଜନାବଦ୍ଧ ଜଳ ବିଦ୍ୟୁତ ପ୍ରକଳ୍ପର ଜଳମଗ୍ନରୁ ରକ୍ଷା କରିବା ପାଇଁ ସେଭ ସାଇଲେଣ୍ଟ ଭ୍ୟାଲି ନାମରେ ଏକ ସଫଳ ଦେଶ ବ୍ୟାପୀ ଆନ୍ଦୋଳନର ନେତୃତ୍ୱ ନେଇଥିଲେ ।

## ପୁରସ୍କାର ଏବଂ ସ୍ୱୀକୃତି
ସୁଗତା କୁମାରୀଙ୍କ ଉଲ୍ଲେଖନୀୟ କାର୍ଯ୍ୟଗୁଡିକରେ ମୁଥୁଚି ପିକାଲ, ପାଥୀରାପୁକ୍କାଲ, କୃଷ୍ଣ କବିତାକାଲ, ରତ୍ରିମାଜା ଏବଂ ମନେଲୁଜୁଥୁ ଅନ୍ତର୍ଭୁକ୍ତ । ସେ କେରଳ ସାହିତ୍ୟ ଏକାଡେମୀ ପୁରସ୍କାର (୧୯୬୮), କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (୧୯୭୮), ଓଡ଼କ୍କୁଜାଲ ପୁରସ୍କାର (୧୯୮୨), ଭାୟାଲ ପୁରସ୍କାର (୧୯୮୪), ଇନ୍ଦିରା ପ୍ରିୟଦର୍ଶିନୀ ଶ୍ରୀକୃଷ୍ଣ ମିତ୍ର ପୁରସ୍କାର (୧୯୮୬), ଆସାନ ପୁରସ୍କାର (୧୯୯୧), ସହିତ ଅନେକ ପୁରସ୍କାର ଏବଂ ସ୍ୱୀକୃତି ଲାଭ କରିଥିଲେ । ଭାଲାଥୋଲ ପୁରସ୍କାର (୨୦୦୩), କେରଳ ସାହିତ୍ୟ ଏକାଡେମୀ ଫେଲୋସିପ (୨୦୦୪), ଏଜୁଥାଚାନ ପୁରସ୍କାରମ (୨୦୦୯), ସରସ୍ବତୀ ସାମନ (୨୦୧୨), ମାଥୄଭୂମି ସାହିତ୍ୟ ପୁରସ୍କାର (୨୦୧୪) ଏବଂ ONV ସାହିତ୍ୟ ପୁରସ୍କାର (୨୦୧୭) ପ୍ରାପ୍ତ କରିଥିଲେ । ୨୦୦୬ ମସିହାରେ ଟାଙ୍କି ଦେଶର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ସମ୍ମାନରେ ସମ୍ମାନିତ କରାଯାଇଥିଲା ।

## ବ୍ୟକ୍ତିଗତ ଜୀବନ
ସୁଗତା କୁମାରୀଙ୍କ ସ୍ୱାମୀ କେ. ଭେଲାୟୁଧାନ ନାୟାର (୨୦୦୩ ମସିହାରେ ମୃତ୍ୟୁ ବରଣ କରିଥିଲେ) ଜଣେ ଶିକ୍ଷାବିତ ତଥା ଲେଖକ ଥିଲେ ଯିଏ ଶିକ୍ଷାଗତ ମନୋବିଜ୍ଞାନୀ ଥିଲେ । ସେମାନଙ୍କର ଗୋଟେ ଝିଅ ଲେକ୍ସମି ଦେବୀ ଥିଲେ ।  ସୁଗତାଙ୍କ ବଡ଼ ଭଉଣୀ ହ୍ରିଦୟା କୁମାରୀ ଜଣେ ସାହିତ୍ୟିକ ସମାଲୋଚକ ବକ୍ତା ତଥା ଶିକ୍ଷାବିତ ଥିଲେ । କେରଳ ସରକାର ସୁଗତା କୁମାରୀଙ୍କ ପୈତୃକ ଘର ଭାଜୁଭେଲିଲ ତରଭାଦୁଙ୍କୁ ତାଙ୍କର ୮୪ ତମ ଜନ୍ମଦିନରେ ସଂରକ୍ଷିତ ସ୍ମାରକୀ ଭାବରେ ଘୋଷଣା କରିଛନ୍ତି । 

ଭାରତରେ COVID-19 ମହାମାରୀ ସମୟରେ COVID-19ର ଜଟିଳତା ହେତୁ ସୁଗତା କୁମାରୀଙ୍କର ୮୭ତମ ଜନ୍ମଦିନର ତିରିଶ ଦିନ ପରେ ତିରୁଅନନ୍ତପୁରମର ସରକାରୀ ମେଡିକାଲ କଲେଜରେ ମୃତ୍ୟୁ ଘଟିଥିଲା ।

## ଆଧାର
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:କେରଳ ଲୋକ
ଶ୍ରେଣୀ:ସାହିତ୍ୟକାର
ଶ୍ରେଣୀ:ପଦ୍ମଶ୍ରୀ ପୁରସ୍କାରରେ ପୁରସ୍କୃତ
ରାମ ପ୍ରସାଦ ମିଶ୍ର

**ରାମ ପ୍ରସାଦ ମିଶ୍ର** (୨୯ ସେପ୍ଟେମ୍ବର ୧୯୨୦ - ୨୦ ଜୁଲାଇ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଣ୍ଟାବାଞ୍ଝି ଓ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ବୁର୍ଲା ମେଡିକାଲ୍ କଲେଜ ଓ ହସ୍ପିଟାଲର ପ୍ରତିଷ୍ଠାତଙ୍କ ମଧ୍ୟରୁ ଜଣେ ଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମ ପ୍ରସାଦ ମିଶ୍ର ୧୯୨୦ ମସିହାର ସେପ୍ଟେମ୍ବର ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କପିଳେଶ୍ୱର ମିଶ୍ର ଏବଂ ପତ୍ନୀଙ୍କ ନାମ ବିଷ୍ଣୁପ୍ରିୟା ମିଶ୍ର ।

## ରାଜନୈତିକ ଜୀବନ 
ରାମ ପ୍ରସାଦ ମିଶ୍ର ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦ, ସ୍ୱତନ୍ତ୍ର ପାର୍ଟି ଓ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ରାମ ପ୍ରସାଦ ମିଶ୍ର ୨୦୧୪ ମସିହାର ଜୁଲାଇ ୨୦ ତାରିଖରେ ୯୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୨୦୧୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଏମ. ଲୀଳାବତୀ

ମୁଣ୍ଡନାତ ଲୀଳାବତୀ (ଜନ୍ମ ୧୬ ସେପ୍ଟେମ୍ବର ୧୯୨୭) ଜଣେ ମାଲାୟାଲମ ଲେଖିକା, ସାହିତ୍ୟିକ ସମାଲୋଚକ ଏବଂ ଶିକ୍ଷାବିତ ଅଟନ୍ତି ।  ସେ ଥଲାସେରୀ ସରକାରୀ ବ୍ରେନେନ କଲେଜରୁ ପ୍ରିନ୍ସିପାଲ ଭାବରେ ଅବସର ନେବା ପୂର୍ବରୁ କେରଳର ବିଭିନ୍ନ କଲେଜରେ ଶିକ୍ଷାଦାନ କରିଥିଲେ । ତାଙ୍କର ଦୀର୍ଘ ସାହିତ୍ୟିକ ଜୀବନ କାଳରେ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଏବଂ କେରଳ ସାହିତ୍ୟ ଏକାଡେମୀ ପୁରସ୍କାର ସହିତ ଅନେକ ପୁରସ୍କାର ଜିତିଥିଲେ । ସେ ମାଲାୟାଲମରେ କେ.ଏମ ଜର୍ଜ, ଏସ ଗୁପ୍ତନ ନାୟର, ଏନ କୃଷ୍ଣ ପିଲ୍ଲାଇ, ପି.କେ ବାଲାକ୍ରିଷ୍ଣନ, ଏମ. ସାନୁ ଏବଂ ସୁକୁମାର ଆଜିକୋଡେଙ୍କ ପରି ଜଣାଶୁଣା ସମାଲୋଚକଙ୍କ ସମସାମୟିକ ଅଟନ୍ତି।  ସେ ମଧ୍ୟ ପଦ୍ମଶ୍ରୀ ପୁରସ୍କାର ପାଇଛନ୍ତି ।

## ଶିକ୍ଷା ଏବଂ ବୃତ୍ତି
ଲୀଳାବତୀଙ୍କ ଜନ୍ମ ୧୫ ସେପ୍ଟେମ୍ବର ୧୯୨୭ ମସିହାରେ ତ୍ରିସୁର ଜିଲ୍ଲାର ଗୁରୁବାୟୁର ନିକଟସ୍ଥ କୋଟାପଡ଼ିରେ ହୋଇଥିଲା । ସେ ନିଜର ବି.ଏ ଡିଗ୍ରୀ ପାଇଁ ଏର୍ନକୁଲ୍ଲମର ମହାରାଜା କଲେଜରେ ଯୋଗଦେବା ପୂର୍ବରୁ ସେ କୁନ୍ନମକୁଲମ ସ୍କୁଲରେ ଉପସ୍ଥିତ ହୋଇଥିଲେ । ସେ ମାଡ୍ରାସ ବିଶ୍ୱବିଦ୍ୟାଳୟରୁ ଏମ.ଏ ଡିଗ୍ରୀ ହାସଲ କରିଥିଲେ । ୧୯୪୯ ମସିହାରେ ଲୀଳାବତୀ ସେଣ୍ଟ ମେରୀ କଲେଜ, ତ୍ରିସୁରରେ ଏକ ଅଧ୍ୟାପକ ଭାବେ ନିଜର ଶିକ୍ଷାଦାନ ଆରମ୍ଭ କରିଥିଲେ । ଚେନ୍ନାଇର ଷ୍ଟେଲା ମ୍ୟାରିସ କଲେଜରେ କିଛି ଦିନ କାର୍ଯ୍ୟ କରିବା ପରେ ସେ ୧୯୫୨ ମସିହାରେ ପଲକ୍କଡ଼ର ଭିକ୍ଟୋରିଆ କଲେଜରେ ଯୋଗଦାନ କରିଥିଲେ ଏବଂ ପରେ ମହାରାଜା କଲେଜ ଏବଂ ସରକାରୀ ବ୍ରେନନ କଲେଜ, ଥାଲାସେରୀରେ ଶିକ୍ଷାଦାନ କରିଥିଲେ । ୧୯୭୨ ମସିହାରେ କେରଳ ବିଶ୍ୱ ବିଦ୍ୟାଳୟରୁ ତାଙ୍କୁ ପିଏଚଡ଼ି ଡିଗ୍ରୀରେ ସମ୍ମାନିତ କରାଯାଇଥିଲା । କିଛି ସମୟ ପାଇଁ ସେ କାଲିକଟ ବିଶ୍ୱବିଦ୍ୟାଳୟରେ ଭ୍ରମଣକାରୀ ପ୍ରଫେସର ଭାବେ ମଧ୍ୟ କାର୍ଯ୍ୟ କରିଥିଲେ । ଲୀଳାବତୀ ୧୯୮୩ ମସିହାରେ ବ୍ରେନନ କଲେଜରୁ ଅବସର ନେଇଥିଲେ ସେ ବର୍ତ୍ତମାନ ଏର୍ନକୁଲ୍ଲମ ଜିଲ୍ଲାର ତ୍ରୀକ୍କକାରାରେ ରହୁଛନ୍ତି ।

## ଆଧାର
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସାହିତ୍ୟିକ ସମାଲୋଚକ
ଶ୍ରେଣୀ:ମାଲାୟାଲମ ଲେଖିକା
ଶ୍ରେଣୀ:କେରଳ ସାହିତ୍ୟ ଏକାଡେମୀ ପୁରସ୍କାର
ରାମ ରାଜ କୁମାରୀ

**ରାମ ରାଜ କୁମାରୀ** (୧୯ ଅପ୍ରେଲ ୧୯୧୧ - ୨୦ ଡିସେମ୍ବର ୧୯୬୯) ଜଣେ ଓଡ଼ିଆ ରାଜନୀତିଜ୍ଞା ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାମୁଣ୍ଡାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ପରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିବା ପ୍ରଥମେ ତିନି ଜଣ ମହିଳା ବିଧାୟିକାଙ୍କ ଭିତରେ ସେ ଜଣେ ଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମ ରାଜ କୁମାରୀ ୧୯୧୧ ମସିହାର ଅପ୍ରେଲ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରପ୍ରସାଦ ସିଂହ ଦେଓ ଓ ପତିଙ୍କ ନାମ ଚନ୍ଦ୍ରଭାନୁ ଦେବ ।

## ରାଜନୈତିକ ଜୀବନ 
ରାମ ରାଜ କୁମାରୀ ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୪୭ ମସିହାରେ ଭାରତ ସ୍ୱାଧୀନ ହେବା ପରେ ସେ ସମାଜସେବାରେ ଯୋଗ ଦେଇଥିଲେ । ତାଙ୍କ ଉଦ୍ୟମରେ କିଛି ଉଚ୍ଚ ବିଦ୍ୟାଳୟର ମୁଳଦୁଆ ପଡ଼ିଥିଲା ଏବଂ ତାଙ୍କଦ୍ୱାରା ପଟ୍ଟାମୁଣ୍ଡାଇ ଦେଇ କେନ୍ଦ୍ରାପଡ଼ାରୁ ଚାନ୍ଦବାଲିକୁ ସଂଯୋଗ କରୁଥିବା ରାସ୍ତାର ଭିତ୍ତି ପ୍ରସ୍ତର ସ୍ଥାପନ କରାଯାଇଥିଲା ।

## ମୃତ୍ୟୁ 
ରାମ ରାଜ କୁମାରୀ ୧୯୬୯ ମସିହାର ଡିସେମ୍ବର ୨୦ ତାରିଖରେ ୫୮ ବର୍ଷ ବୟସରେ କଟକରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୧ ଜନ୍ମ
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଜିୟା ମୋଦୀ

ଜିୟା ମୋଦୀ (ଜନ୍ମ ୧୯ ଜୁଲାଇ ୧୯୫୬) ଜଣେ ଭାରତୀୟ ଆଇନ ପରାମର୍ଶ ଦାତା । କର୍ପୋରେଟ ମିଶ୍ରଣ ଏବଂ ଅଧିଗ୍ରହଣ ଆଇନ, ସିକ୍ୟୁରୀଟିଆଇନ, ବେସରକାରୀ ଇକ୍ବିଟି ଏବଂ ପ୍ରୋଜେକ୍ଟ ଫାଇନାନ୍ସ କ୍ଷେତ୍ରରେ ତାଙ୍କୁ ଗୁରୁତ୍ୱପୂର୍ଣ୍ଣ ବିବେଚନା କରାଯାଏ । ସେ ଭାରତର ପୂର୍ବତନ ଆଟର୍ଣ୍ଣି ଜେନେରାଲ ସୋଲି ସୋରାବଜୀଙ୍କ ଝିଅ ଅଟନ୍ତି । ଜିୟା ଭାରତର ପ୍ରମୁଖ କର୍ପୋରେଟ ଓକିଲମାନଙ୍କ ମଧ୍ୟରୁ ଅନ୍ୟତମ । ଉଭୟ ଭାରତ ତଥା ଆନ୍ତର୍ଜାତିୟ ସ୍ତରରେ ଆଇନି ଜଗତରେ ତାଙ୍କର ଅବଦାନ ପାଇଁ ତାଙ୍କୁ ସମ୍ମାନିତ କରାଯାଇଛି ।

## ଜୀବନୀ
ମୋଦୀଙ୍କର ପ୍ରାଥମିକ ଶିକ୍ଷା ମୁମ୍ବାଇ ଏଲିଫିସଟୋନ କଲେଜରୁ ହୋଇଥିଲା । ସେ କେବ୍ରିଜ୍ ସିଲୱିନ୍ କଲେଜରୁ ନିଜର ଆଇନି ଶିକ୍ଷା କରିଥିଲେ ଏବଂ ୧୯୭୯ ମସିହାରେ ହାୱାର୍ଡ ଲ ସ୍କୁଲରୁ ମାଷ୍ଟର ଡିଗ୍ରୀ ହାସଲ କରିଥିଲେ । ସେ ରାଜ୍ୟ ବାର୍ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ ଏବଂ ନ୍ୟୁୟର୍କରେ ଓକିଲ ଭାବେ ଯୋଗ୍ୟତା ଅର୍ଜନ କରିଥିଲେ । ସେ ଭାରତକୁ ଫେରିବା ପୂର୍ବରୁ ସ୍ୱାମୀଙ୍କ ନିର୍ଦ୍ଦେଶରେ ନ୍ୟୁୟର୍କ ସହରରେ ବେକର ଏବଂ ମାକେଞ୍ଜିଙ୍କ ସହ ପାଞ୍ଚ ବର୍ଷ କାର୍ଯ୍ୟ କରିଥିଲେ । ସେ ୧୯୮୪ ମସିହାରେ ନିଜର ଅଭ୍ୟାସ ଆରମ୍ଭ କରିଥିଲେ ଏବଂ ପରେ ସେ ଅନ୍ୟ କମ୍ପାନୀ AZB ଏବଂ ପାର୍ଟନର (ଭାରତର ଏକ ଆଇନ ସଂସ୍ଥା) ସହିତ ଲିଙ୍କ କରିଥିଲେ ଯେଉଁଠାରେ ସେ ଜଣେ ମ୍ୟାନେଜୀଙ୍ଗ ପାର୍ଟନର ଥିଲେ । ପାର୍ସୀ ହୋଇଥିଲେ ମଧ୍ୟ ସେ ବହାଇ ସମ୍ପ୍ରଦାୟରଜଣେ ସକ୍ରିୟ ସଦସ୍ୟ ଅଟନ୍ତି। ସେ ନ୍ୟୁ ଏରା ସ୍କୁଲର ବୋର୍ଡ ସଦସ୍ୟ ଅଟନ୍ତି । ମୋଦୀଙ୍କର ୩ଟି ଝିଅ ଅଛନ୍ତି ଏବଂ ତାଙ୍କ ବିବାହ ବ୍ୟବସାୟୀ ଜୟଦେବ ମୋଦୀଙ୍କ ସହିତ ହୋଇଥିଲା । ସେ ମୁମ୍ବାଇରେ ରହନ୍ତି ।

## ସଫଳତା
ବିଜନେସ ଟୁଡେ ସେପ୍ଟେମ୍ବର ୨୦୦୪ ମସିହାରେ ମୋଦୀଙ୍କୁ ଭାରତର ସବୁଠାରୁ ଶକ୍ତିଶାଳୀ ଭାରତୀୟ ବ୍ୟବସାୟିକ ମହିଳା ଭାବରେ ତାଲିକାଭୁକ୍ତ କରାଗଲା । ୨୦୦୬ ମସିହାରେ ତାଙ୍କୁ ଦି ଇକୋନୋମିକ ଟାଇମ୍ସଦ୍ୱାରା ଭାରତର ୧୦୦ଟି ଶକ୍ତିଶାଳୀ CEO ରୂପେ ତାଲିକାଭୁକ୍ତ କରାଗଲା ।

## ପରୋପକାରୀ କାର୍ଯ୍ୟ
ଜିୟା ମୋଦୀଙ୍କ ଦାନ ସମ୍ପୂର୍ଣ୍ଣ ରୂପେ ବହାଇ ପାଣ୍ଠିକୁ ଯାଇଥାଏ । ତଥାପି, ସେ ଜୟ ଭକିଲ ଫାଉଣ୍ଡେସନରେ ମଧ୍ୟ ନିଜ ଅବଦାନ ରଖିଛନ୍ତି ।

## ଆଧାର
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଭାରତୀୟ ବ୍ୟବସାୟିକ ମହିଳା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଆଇନ ସଙ୍ଗଠନ
ବିମାଟୋପ୍ରୋଷ୍ଟ

**ବିମାଟୋପ୍ରୋଷ୍ଟ** **(**ଇଂରାଜୀ ଭାଷାରେ **Bimatoprost, ବ୍ୟବସାୟୀକ ନାମ ଲୁମିଗାନ) ଏକ ପ୍ରକାର ଔଷଧ ଯାହା ଚକ୍ଷୁର ଉଚ୍ଚ ରକ୍ତଚାପ ଓ** ଗ୍ଲକୋମା **ନିମନ୍ତେ ବ୍ୟବ‌ହୃତ ହୁଏ**   ।  ନିର୍ଦ୍ଦିଷ୍ଟ ଭାବରେ ଏହା ଖୋଲା କୋଣ ଗ୍ଲୁକୋମା ପାଇଁ ବ୍ୟବହୃତ ହୁଏ ଯେତେବେଳେ ଅନ୍ୟ ଔଷଧ କାମ କରେ ନାହିଁ |   ଆଖି ବାଳ ବୃଦ୍ଧି ପାଇଁ ମଧ୍ୟ ବ୍ୟବହୃତ ହୋଇପାରେ |   ଏହା ଆଖି ଡ୍ରପ୍ ଭାବରେ ବ୍ୟବହୃତ ହୁଏ ଏବଂ ପ୍ରଭାବ ସାଧାରଣତଃ ଚାରି ଘଣ୍ଟା ମଧ୍ୟରେ ଅନୁଭୁତ ହୁଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ଆଖି, ଶୁଖିଲା ଆଖି, ଆଖିର ରଙ୍ଗ ପରିବର୍ତ୍ତନ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ପରଳ ହୋଇପାରେ |  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ସମୟରେ ସାଧାରଣତଃ ଏହା ଦିଆଯାଇନଥାଏ |     ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୩୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବାମା (ଲେଖିକା)

**ବାମା** (ଜନ୍ମ ୧୯୫୮), ବାମା ଫାଉଷ୍ଟିନା ସୁସାଇରାଜ ଭାବରେ ମଧ୍ୟ ଜଣାଶୁଣା, ଜଣେ ତାମିଲ ଦଳିତ ନାରୀବାଦୀ, ଶିକ୍ଷିକା ଏବଂ ଔପନ୍ୟାସିକା । ସେ ତାମିଲନାଡୁରେ ଦଳିତ ଖ୍ରୀଷ୍ଟିଆନ ମହିଳାମାନଙ୍କଦ୍ୱାରା ଅନୁଭୂତ ଆନନ୍ଦ ଏବଂ ଦୁଃଖ ବର୍ଣ୍ଣିତ ତାଙ୍କର ଆତ୍ମଜୀବନୀ ଉପନ୍ୟାସ *କାରୁକ୍କୁ* (୧୯୯୨) ପାଇଁ ଖ୍ୟାତି ଅର୍ଜନ କରିଥିଲେ । ପରବର୍ତ୍ତୀ ସମୟରେ ସେ ଆଉ ଦୁଇଟି ଉପନ୍ୟାସ *ସଙ୍ଗତି* (୧୯୯୪) ଏବଂ *ବନ୍ମମ୍* (୨୦୦୨) ତଥା ଦୁଇଟି କ୍ଷୁଦ୍ରଗଳ୍ପ ସଂକଳନ ଲେଖିଥିଲେ: *କୁସୁମ୍ବୁକରନ* (୧୯୯୬) ଏବଂ *ଓରୁ ତତ୍ତ୍ୱମ୍ ଏରୁମୈୟମ୍* (୨୦୦୩) । ଏହା ବ୍ୟତୀତ ସେ କୋଡ଼ିଏଟି କ୍ଷୁଦ୍ର କାହାଣୀ ମଧ୍ୟ ଲେଖିଛନ୍ତି ।

## ଜୀବନୀ 
### ପ୍ରାରମ୍ଭିକ ଜୀବନ 
ବାମା ୧୯୫୮ ମସିହାରେ ତତ୍କାଳୀନ ମାଡ୍ରାସ ରାଜ୍ୟର ପୁଥୁପାଟିର ପରାଇୟାର ସମ୍ପ୍ରଦାୟର ଏକ ରୋମାନ କ୍ୟାଥୋଲିକ୍ ପରିବାରରେ ଫାଉଷ୍ଟିନା ମେରି ଫାତିମା ରାଣୀ ନାମରେ ଜନ୍ମଗ୍ରହଣ କରିଥିଲେ । ତାଙ୍କ ମାଆଙ୍କ ନାମ ଥିଲା ସେବସ୍ତୀଆମ୍ମା । ସେ ପ୍ରସିଦ୍ଧ ଦଳିତ ଲେଖକ ରାଜ ଗୌତମନଙ୍କ ଭଉଣୀ । ବାମାଙ୍କ ଜେଜେବାପା ହିନ୍ଦୁ ଧର୍ମରୁ ଖ୍ରୀଷ୍ଟିଆନ ଧର୍ମକୁ ଧର୍ମାନ୍ତରିତ ହୋଇଥିଲେ । ବାମାଙ୍କ ପୂର୍ବପିଢ଼ି ଦଳିତ ସମ୍ପ୍ରଦାୟର ଥିଲେ ଏବଂ କୃଷି ଶ୍ରମିକ ଭାବରେ କାର୍ଯ୍ୟ କରୁଥିଲେ । ବାମା ତାଙ୍କ ଗାଁରେ ନିଜର ପ୍ରାରମ୍ଭିକ ଶିକ୍ଷାଗ୍ରହଣ କରିଥିଲେ । ତାଙ୍କର ପ୍ରାରମ୍ଭିକ ସାହିତ୍ୟିକ ପ୍ରଭାବ ମଧ୍ୟରେ ଜୟକାନ୍ତନ, ଅଖିଳନ, ମଣି ଏବଂ ପାର୍ଥସାରଥୀ ଆଦି ତାମିଲ ଲେଖକମାନେ ଅନ୍ତର୍ଭୁକ୍ତ । କଲେଜରେ ସେ ଖାଲିଲ ଜିବ୍ରାନ ଏବଂ ରବୀନ୍ଦ୍ରନାଥ ଠାକୁରଙ୍କ ଲେଖା ପଢ଼ୁଥିଲେ । ସ୍ନାତକୋତ୍ତର ପରେ ସେ ଅନେକ ଗରିବ ଝିଅଙ୍କୁ ଜଣେ ସ୍କୁଲ ଶିକ୍ଷକ ଭାବେ ପଢ଼ାଉଥିଲେ । ପରେ ସେ ସାତ ବର୍ଷ ଧରି ଜଣେ ନନ୍ ଭାବରେ କାର୍ଯ୍ୟ କରିଥିଲେ । ସେ ଜାତିଭିତ୍ତିକ ଭେଦଭାବରୁ ରକ୍ଷା ପାଇବା ପାଇଁ ଧର୍ମଗତ କାମରେ ଭାଗନେବା ସହ ଗରିବ ଦଳିତ ଝିଅମାନଙ୍କ ଅଗ୍ରଗତିରେ ସାହାଯ୍ୟ କରିବାର ଅଭିଯାନକୁ ଆଗକୁ ବଢ଼ାଇବା ପାଇଁ କାର୍ଯ୍ୟ କରିଛନ୍ତି ।

## ରଚନାବଳୀ 
* *କାରୁକ୍କୁ* (୧୯୯୨; ୨୦୧୨ରେ ଦ୍ୱିତୀୟ ସଂସ୍କରଣ)
* *ସଙ୍ଗତି* (୧୯୯୪)
* *କୁସୁମ୍ବୁକରନ* (୧୯୯୬)
* *ବନ୍ମମ୍* (୨୦୦୨)
* *ଓରୁ ତତ୍ତ୍ୱମ୍ ଏରୁମୈୟମ୍* (୨୦୦୩)
* *ଜଷ୍ଟ ୱାନ ୱାର୍ଡ଼* (୨୦୧୮; ମାଳିନୀ ସେଶାଦ୍ରୀଙ୍କଦ୍ୱାରା ଅନୂଦିତ)

## ଆଧାର 
ଶ୍ରେଣୀ:ତାମିଲ ଲେଖକ
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ନାରୀବାଦୀ ଲେଖକ-ଲେଖିକା
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ଲେଖିକା
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଲେଖିକା
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଔପନ୍ୟାସିକ-ଔପନ୍ୟାସିକା
ଶ୍ରେଣୀ:ତାମିଲନାଡୁର ଲେଖିକା
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ ଔପନ୍ୟାସିକ-ଔପନ୍ୟାସିକା
ଶ୍ରେଣୀ:ଭାରତୀୟ ଔପନ୍ୟାସିକା
ଶ୍ରେଣୀ:ବିଂଶ ଶତାବ୍ଦୀର ଭାରତୀୟ କ୍ଷୁଦ୍ରଗଳ୍ପ ଲେଖକ-ଲେଖିକା
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ କ୍ଷୁଦ୍ରଗଳ୍ପ ଲେଖକ-ଲେଖିକା
ଶ୍ରେଣୀ:ଭାରତୀୟ କ୍ଷୁଦ୍ରଗଳ୍ପ ଲେଖିକା
ଶ୍ରେଣୀ:ତାମିଲନାଡୁର ଔପନ୍ୟାସିକ-ଔପନ୍ୟାସିକା
ଶ୍ରେଣୀ:ଜନ୍ମ ତାରିଖ ଅଜଣା (ଜୀବନ୍ତ ଲୋକ)
ଶ୍ରେଣୀ:ଦଳିତ ଲେଖିକା
ପୃଥା ରେଡ୍ଡୀ

**ପୃଥା ରେଡ୍ଡୀ** ଆପଲ ହସ୍ପିଟାଲର ଉପାଧ୍ୟକ୍ଷ, ଭାରତର ସବିଠାରୁ ବଡ଼ ସ୍ୱାସ୍ଥ୍ୟସେବା ସମ୍ମିଳନୀ ମଧ୍ୟରୁ ଅନ୍ୟତମ ଅଟନ୍ତି । ସେପ୍ଟେମ୍ବର ୨୦୧୨ ମସିହାରେ ସେ ମେଡିକାଲ ଟେକ୍ନୋଲୋଜି କମ୍ପାନୀ ମେଡଟ୍ରୋନିକର ସ୍ୱାଧୀନ ନିର୍ଦ୍ଦେଶକ ଭାବରେ ବୋର୍ଡକୁ ନିର୍ବାଚିତ ହୋଇଥିଲେ ।

## ପ୍ରାଥମିକ ଜୀବନ ଓ ଶିକ୍ଷା
ବଡ଼ ହୋଇ ରେଡ୍ଡୀ ତାଙ୍କ ପିତାଙ୍କ ଡାକ୍ତରଖାନା ପରିଦର୍ଶନ କରି ତାଙ୍କ କାର୍ଯ୍ୟକୁ ଅନୁସରଣ କଲେ । ସେ ମାଡ୍ରାସ ବିଶ୍ୱବିଦ୍ୟାଳୟରୁ ରସାୟନ ବିଜ୍ଞାନରେ ସ୍ନାତକୋତ୍ତର ଏବଂ ଆନ୍ନାମଲାଇ ବିଶ୍ୱବିଦ୍ୟାଳୟରୁ ପବ୍ଲିକ ଆଡ଼ମିନଷ୍ଟ୍ରେସନରେ ମାଷ୍ଟର ଡିଗ୍ରୀ ହାସଲ କରିଥିଲେ । ସେ କଲେଜରେ ପଢ଼ୁଥିବା ସମୟରେ ତାଙ୍କ ସ୍ୱାମୀଙ୍କୁ ବିବାହ କରିଥିଲେ ଏବଂ ତାଙ୍କ ଭଉଣୀ ଶୋବନା ହାଇଦ୍ରାବାଦ ଯିବାପରେ ତାଙ୍କ ପିତା ତାଙ୍କୁ ଆପୋଲୋ ହସ୍ପିଟାଲରେ କାମ କାଟିବାକୁ ନିମନ୍ତ୍ରଣ କରିଥିଲେ ।

ତାଙ୍କର ତିନି ଭଉଣୀ ସୁନିତା ରେଡ୍ଡୀ, ସଙ୍ଗୀତା ରେଡ୍ଡୀ ଓ ଶୋବନା କାମୀନେନି ଅଛନ୍ତି, ଯେଉଁମାନେ ଆପୋଲୋ ହସ୍ପିଟାଲରେ ନିର୍ଦ୍ଧେଶକ ଭାବେ କାର୍ଯ୍ୟ କରୁଛନ୍ତି । ସେମାନଙ୍କର ପିତା ପ୍ରତାପ ୧୯୮୩ ମସିହାରେ ଆପୋଲୋ ପ୍ରତିଷ୍ଠା କରିଥିଲେ ଏବଂ ପରିବାରର ୩୪ ପ୍ରତିଶତ ମାଲିକାନା ରହିଛି । 

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଡାକ୍ତରଖାନାର ଉପାଧ୍ୟକ୍ଷ
ଶ୍ରେଣୀ:ତେଲୁଗୁ ଲୋକ
ଭି. କେ. ଶଶିକଳା

**ବିବେକାନନ୍ଦନ କୃଷ୍ଣବେଣୀ ଶଶିକଳା** (ଜନ୍ମ: ୧୮ ଅଗଷ୍ଟ ୧୯୫୪; ବିବାହ ପରର ନାମ **ଶଶିକଳା ନଟରାଜନ** ନାମରେ ମଧ୍ୟ ଜଣାଶୁଣା) ଜଣେ ଭାରତୀୟ ବ୍ୟବସାୟୀ ତଥା ରାଜନେତା । ସେ ତାମିଲନାଡୁର ଅଲ ଇଣ୍ଡିଆ ଆନ୍ନା ଦ୍ରାବିଡ଼ ମୁନ୍ନେତ୍ରା କାଳଗାମର (ଏଆଇଏଡିଏମକେ) ଜାତୀୟ ସଭାପତି ଭାବରେ କାର୍ଯ୍ୟ କରିଥିଲେ । ସେ ତାମିଲନାଡୁର ଭୂତପୂର୍ବ ମୁଖ୍ୟମନ୍ତ୍ରୀ ଓ ୧୯୮୯ରୁ ୨୦୧୬ ପର୍ଯ୍ୟନ୍ତ ଏଆଇଏଡିଏମକେର ମୁଖ୍ୟା ଜେ ଜୟଲଳିତାଙ୍କ ଘନିଷ୍ଠ ସହଯୋଗୀ ଥିଲେ ଏବଂ ସ୍ୱର୍ଗତ ଲେଖକ ତଥା ରାଜନେତା ଏମ। ନାଟାରାଜନଙ୍କ ପତ୍ନୀ | ଜୟଲଳିତାଙ୍କ ମୃତ୍ୟୁ ପରେ ଦଳର ସାଧାରଣ ପରିଷଦ ତାଙ୍କୁ ଏଆଇଏଡିଏମକେର ସେକ୍ରେଟାରୀ ଜେନେରାଲ ଭାବରେ ମନୋନୀତ କରିଥିଲା । କିନ୍ତୁ ୨୦୧୭ ସେପ୍ଟେମ୍ବରରେ ତାଙ୍କୁ ଦଳର ଏହି ପଦରୁ ବହିଷ୍କାର କରାଯାଇଥିଲା । ସେଟିଟି ଭି ଦିନକରନଙ୍କ ଖୁଡୀ ଓ ଦିନକରନଙ୍କ ସହ ମିଶି ବହିଷ୍କୃତ ହେବା ପରେ ୨୦୧୮ ମସିହାରେ ଆମ୍ମା ମକ୍କାଲ ମୁନ୍ନେତ୍ରା କାଳାଗମ (ଏଏମଏମକେ) ଗଠନ କରିଥିଲେ । ଶଶିକଳା ଏହି ଦଳର ସଭାପତି ଏବଂ ଦିନକରନ ସାଧାରଣ ସମ୍ପାଦକ ଭାବରେ ନିଯୁକ୍ତ ହୋଇଥିଲେ ।

## ବ୍ୟକ୍ତିଗତ ଜୀବନ
ଶଶିକଳାଙ୍କ ଚେନ୍ନାଇର ଏକ ତାମିଲ ପରିବାରରେ ୧୯୫୪ ମସିହା ଅଗଷ୍ଟ ୧୮ ତାରିଖରେ ଜନ୍ମନେଇଥିଲେ । ତାଙ୍କ ପରିବାର ପରେ ମନ୍ନାରଗୁଡ଼ିକୁ ଚାଲିଯାଇଥିଲେ । ସେ ଏମ ନଟରାଜନଙ୍କୁ ବିବାହ କରିଥିଲେ । ଶଶିକଳା ତିନି ଦଶନ୍ଧି ଧରି ତାମିଲନାଡୁର ମୁଖ୍ୟମନ୍ତ୍ରୀ ଜୟଲଳିତାଙ୍କ ଅବିଚ୍ଛେଦ୍ୟ ବନ୍ଧୁ ଥିଲେ । ପ୍ରାରମ୍ଭରେ ସେ ମୁଖ୍ୟମନ୍ତ୍ରୀ ଜୟଲଳିତାଙ୍କ କାର୍ଯ୍ୟକ୍ରମରେ ଫଟୋଗ୍ରାଫି କାର୍ଯ୍ୟ କରୁଥିଲେ ଏବଂ ସେହିଠାରୁ ସେ ଜୟଲଳିତାଙ୍କର ଏକ ବିଶେଷ ବନ୍ଧୁ ହୋଇଥିଲେ । ଶଶିକଳା ଜୟଲଳିତାଙ୍କ ସଂଷ୍ପର୍ଶରେ ଆସିବା ପୂର୍ବରୁ ଏକ ଫଟୋଗ୍ରାଫି ଷ୍ଟୁଡିଓ ଚଳାଉ ଥିଲେ ଏବଂ ବିବାହ ଓ କାର୍ଯ୍ୟକ୍ରମରେ ଫଟୋଗ୍ରାଫି କରୁଥିଲେ । ଶଶିକଳାଙ୍କ ସ୍ୱାମୀ ମରୁଥପ୍ପା ନଟରାଜନଙ୍କ ୧୯ ମାର୍ଚ୍ଚ ୨୦୧୮ରେ ଦେହାନ୍ତ ହୋଇଥିଲା ।

## ରାଜନୈତିକ ଜୀବନ
ଶଶିକଳାଙ୍କୁ ଜୟଲଳିତାଙ୍କ ସହ ୭ ଡିସେମ୍ବର ୧୯୯୬ରେ ଗିରଫ କରାଯାଇଥିଲା ଏବଂ କଲର ଟିଭି ସ୍କାମ ମାମଲାରେ ତାଙ୍କୁ ୩୦ ଦିନ ପାଇଁ ତାଙ୍କୁ ନ୍ୟାୟିକ ଜେଲକୁ ପଠାଇ ଦିଆଯାଇଥିଲା । ମୁଖ୍ୟମନ୍ତ୍ରୀ ଭାବରେ ଜୟଲଳିତାଙ୍କ ତିନୋଟି କାର୍ଯ୍ୟକାଳ ମଧ୍ୟରେ ଶଶିକଳା ଜୟଲଳିତାଙ୍କଦ୍ୱାରା ଜମା ହୋଇଥିବା ବିପୁଳ ପରିମାଣର ସମ୍ପତ୍ତି ଲୁଟିନେଇ ଥିବା ଅଭିଯୋଗ ହୋଇଥିଲା । ୨୦୧୭ ଫେବୃଆରୀ ୧୪ରେ ଶଶିକଳାଙ୍କୁ ଦୋଷୀ ସାବ୍ୟସ୍ତ କରାଯାଇ ବାଙ୍ଗାଲୋର ପାରପାନା ଜେଲରେ ୪ ବର୍ଷ କାରାଦଣ୍ଡରେ ଦଣ୍ଡିତ କରାଯାଇଥିଲା ଏବଂ ଆତ୍ମସମର୍ପଣ କରିବା ପାଇଁ ୨୪ ଘଣ୍ଟା ସମୟ ଦିଆଯାଇଥିଲା । ଏହାପରେ ରାଜ୍ୟପାଳ ମୁଖ୍ୟମନ୍ତ୍ରୀ ହେବା ଦାବିକୁ ପ୍ରତ୍ୟାଖ୍ୟାନ କରିଥିଲେ ।  ଜାନୁଆରୀ ୨୦୨୧ ମସିହାରେ ତାଙ୍କୁ ମୁକ୍ତ କରାଯାଇଥିଲା ଏବଂ ମାର୍ଚ୍ଚ ମାସରେ ସେ ରାଜନୀତି ଛାଡିବା ବାବଦରେ ଘୋଷଣା କରିଥିଲେ ।

## ଅନୁପଯୁକ୍ତ ସମ୍ପତ୍ତି ମାମଲା
ଅନୁପଯୁକ୍ତ ସମ୍ପତ୍ତି ମାମଲାରେ ସୁପ୍ରିମକୋର୍ଟ ଶଶିକଳାଙ୍କୁ ଚାରି ବର୍ଷ ଦଣ୍ଡିତ କରିବା ପରେ ଶଶିକଳା ୧୫ ଫେବୃଆରୀ ୨୦୧୭ ମସିହାରେ ବାଙ୍ଗାଲୋର ଟ୍ରାଏଲ କୋର୍ଟରେ ଆତ୍ମସମର୍ପଣ କରିଥିଲେ ଯେଉଁଠାରେ ତାଙ୍କୁ ୧୦୭୧୧ କଏଦୀ ନମ୍ବର ଦିଆଯାଇଥିଲା । ଏଥି ସହିତ ତାଙ୍କ ଉପରେ ଦଶ କୋଟି ଟଙ୍କା ଜୋରିମାନା ମଧ୍ୟ ଦିଆଯାଇଛି ।

## ମିଡିଆ
୨୦୧୭ ମସିହାରେ ଚଳଚ୍ଚିତ୍ର ନିର୍ମାତା ରାମ ଗୋପାଳ ବର୍ମା ଶଶିକଳାଙ୍କର ପ୍ରାରମ୍ଭିକ ଜୀବନ ଏବଂ ତାମିଲନାଡୁ ରାଜନୀତିରେ ପ୍ରବେଶ କରିବା ପାଇଁ ସେ କରିଥିବା ପ୍ରୟାସ ବାବଦରେ ଏକ ଚଳଚ୍ଚିତ୍ର ପାଇଁ ଯୋଜନା କରୁଛନ୍ତି  ବୋଲି ଘୋଷଣା କରିଥିଲେ।

## ଆଧାର
ଶ୍ରେଣୀ:ଭାରତୀୟ ରାଜନୀତିଜ୍ଞ
ଶ୍ରେଣୀ:ତାମିଲନାଡୁର ଲୋକ
ଶ୍ରେଣୀ:ଭାରତୀୟ
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ନୀତା ଅମ୍ବାନୀ

**ନୀତା ଅମ୍ବାନୀ** (ଜନ୍ମ: ନଭେମ୍ବର ୧, ୧୯୬୪) ଜଣେ ଭାରତୀୟ ମହିଳା ଉଦ୍ୟୋଗୀ ଅଟନ୍ତି । ସେ ଭାରତର ସବୁଠାରୁ ଧନୀ ବ୍ୟକ୍ତି ମୁକେଶ ଅମ୍ବାନୀଙ୍କ ପତ୍ନୀ ଏବଂ ରିଲିଆନ୍ସ ଇଣ୍ଡଷ୍ଟ୍ରିଜ୍ର ପ୍ରତିଷ୍ଠାତା ଧିରୁଭାଈ ଅମ୍ବାନୀଙ୍କ ବୋହୂ ଅଟନ୍ତି । ନୀତା ଅମ୍ବାନୀ ରିଲିଆନ୍ସ ଫାଉଣ୍ଡେସନର ଅଧ୍ୟକ୍ଷ ତଥା ପ୍ରତିଷ୍ଠାତା ଏବଂ ଧିରୁଭାଈ ଅମ୍ବାନୀ ଇଣ୍ଟରନ୍ୟାସନାଲ ସ୍କୁଲ ଏବଂ ରିଲିଆନ୍ସ ଇଣ୍ଡଷ୍ଟ୍ରିର ନିର୍ଦ୍ଦେଶକ ଅଟନ୍ତି । ସେ ପ୍ରଥମ ଭାରତୀୟ ମହିଳା ଯିଏକି ଆନ୍ତର୍ଜାତୀୟ ଅଲିଓମ୍ପିକ କମିଟି (IOC)ର ସଦସ୍ୟ ହୋଇଥିଲେ ।

ସେ ଶ୍ରୀ ଚନ୍ଦ୍ରଶେଖରେନ୍ଦ୍ର ସରସ୍ବତୀ ବିଶ୍ୱ ମହାବିଦ୍ୟାଳୟ (SCSVMV ବିଶ୍ୱବିଦ୍ୟାଳୟ) କାଞ୍ଚିପୁରମରୁ ଡକ୍ଟରେଟ ଡିଗ୍ରୀ ହାସଲ କରିଛନ୍ତି । ଏହି ଉପାଧି ତାଙ୍କୁ ଶିକ୍ଷା, ସାମାଜିକ ସେବା ଓ ମାନବ ପ୍ରେମ ପାଇଁ ମିଳିଛି ।

ନୀତା ଅମ୍ବାନୀ ଇଣ୍ଡିଆନ ପ୍ରିମିୟର ଲିଗ କ୍ରିକେଟ ଦଳ ମୁମ୍ବାଇ ଇଣ୍ଡିଆନ୍ସର ମାଲିକ ଅଟନ୍ତି ।  ସେ ରିଲିଆନ୍ସ ଇଣ୍ଡଷ୍ଟ୍ରିଜ୍ ଏବଂ ନ୍ୟାସନାଲ ଆସୋସିଏସନ ଅଫ୍ ବ୍ଲାଇଣ୍ଡର "ଦୃଷ୍ଟୀ " ନାମକ ସାମାଜିକ ସେବା ସଂଗଠନ ସହିତ ମଧ୍ୟ ଜଡ଼ିତ ।

ସାମାଜିକ କଲ୍ୟାଣ କାର୍ଯ୍ୟ ପାଇଁ ସେ ୨୦୧୦ ମସିହାରେ ରିଲିଆନ୍ସ ଫାଉଣ୍ଡେସନ ନାମକ ଏକ ଦାନକାରୀ ଟ୍ରଷ୍ଟ ପ୍ରତିଷ୍ଠା କରିଛନ୍ତି । ଏହା ଦେଶର ସବୁଠାରୁ ବଡ଼ ଘରୋଇ ଦାନକାରୀ ଟ୍ରଷ୍ଟ ଅଟେ । ଏହା ଅଧିନରେ ଗ୍ରାମାଞ୍ଚଳରେ ଶିକ୍ଷା, ସ୍ୱାସ୍ଥ୍ୟ, କଳା-ସଂସ୍କୃତି ଏବଂ କ୍ରୀଡ଼ା ପାଇଁ ସୁବିଧା ଯୋଗାଇ ଦିଆ ଯାଉଛି । ଏହା ବ୍ୟତିତ ପ୍ରାକୃତିକ ବିପର୍ଯ୍ୟୟ ପରିଚାଳନା କ୍ଷେତ୍ରରେ ଜାମ୍ମୁ, କାଶ୍ମୀର, ଚେନ୍ନାଇ, ଗୁଜରାଟ ଭଳି ଦେଶର ବିଭିନ୍ନ ସ୍ଥାନରେ ଏହି ଟ୍ରଷ୍ଟ ଉତ୍କୃଷ୍ଟ ସେବା ପ୍ରଦାନ କରିଛି ।

ରିଲିଆନ୍ସ ଫାଉଣ୍ଡେସନ ବ୍ୟତିତ ସେ ଦେଶରେ ଶିକ୍ଷା ବ୍ୟବସ୍ଥାର ଉନ୍ନତି ଏବଂ ସମସ୍ତଙ୍କ ପାଇଁ ଶିକ୍ଷା (ଇଏଫଏ) ଆରମ୍ଭ କରିଛନ୍ତି । ଏ ପର୍ଯ୍ୟନ୍ତ ଏହି ଅଭିଯାନ ଦେଶର ୭୦୦୦୦  ଗରିବ ପିଲାଙ୍କୁ ଶିକ୍ଷା ଯୋଗାଇ ଦେଇଛି ।

## ଜନ୍ମ ଏବଂ ପ୍ରାଥମିକ ଶିକ୍ଷା
ନୀତା ଅମ୍ବାନୀ ୧ ନଭେମ୍ବର ୧୯୬୪ରେ ମୁମ୍ବାଇର ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ବିଡଲାର ଏକ କମ୍ପାନୀରେ ଜଣେ ଉଚ୍ଚ ପଦାଧିକାରୀ ଥିଲେ । ଆରମ୍ଭରୁ ଭାରତୀୟ ଶାସ୍ତ୍ରୀୟ ନୃତ୍ୟ ପ୍ରତି ନୀତା ବହୁତ ଆଗ୍ରହୀ ଥିଲେ ଏବଂ ଏଥିରେ କ୍ୟାରିୟର କରିବାକୁ ଚାହୁଁଥିଲେ ଯେତେବେଳେ ତାଙ୍କ ମା' ଚାହୁଁଥିଲେ ଯେ ସେ ଜଣେ ଚାର୍ଟାର୍ଡ ଆକାଉଣ୍ଟାଟ ହୁଅନ୍ତୁ । ସେ ତାଙ୍କର ଉଚ୍ଚଶିକ୍ଷା ମୁମ୍ବାଇର ପ୍ରସିଦ୍ଧ ନରସି ମୋଞ୍ଜି କଲେଜ ଅଫ କମର୍ସ ଆଣ୍ଡ ଇକୋନୋମିକ୍ସରୁ କରିଥିଲେ ।

ନୀତା ଜଣେ ତାଲିମ୍ ପ୍ରାପ୍ତ ଭାରତନାଟ୍ୟମ୍ ନୃତ୍ୟଶିଳ୍ପୀ ଅଟନ୍ତି । ସେ କଲେଜ ଦିନରେ ମଞ୍ଚ ପ୍ରଦର୍ଶନ ମଧ୍ୟ କରୁଥିଲେ । ଆଜି ବି ସେ ପ୍ରତିଦିନ ନୃତ୍ୟ ଅଭ୍ୟାସ କରନ୍ତି ।

## କ୍ୟାରିୟର
ଶିକ୍ଷାଦାନ ପାଇଁ ନୀତାଙ୍କର ଗଭିର ପ୍ରେମ ରହିଛି । ବିବାହ ପରେ ସେ ପ୍ରାଥମିକ ଶିକ୍ଷକ ଭାବରେ ଶିକ୍ଷାଦାନ ଆରମ୍ଭ କଲେ । ପରେ ଗ୍ରାମାଞ୍ଚଳର ପିଲାମାନଙ୍କୁ ଶିକ୍ଷା ଦେବା ପାଇଁ ପାତାଳଗଙ୍ଗାରେ ଏକ ଛୋଟ ବିଦ୍ୟାଳୟ ଆରମ୍ଭ କରିଥିଲେ । ଜାମ ନଗରରେ ଆଉ ଏକ ସମାନ ବିଦ୍ୟାଳୟ ଖୋଲାଯାଇଥିଲା ।

ନୀତାଙ୍କ ନେତୃତ୍ୱରେ ଜୁନ୍ ୨୦୦୩ ମସିହାରେ ଧିରୁଭାଈ ଅମ୍ବାନୀ ଆନ୍ତର୍ଜାତୀୟ ବିଦ୍ୟାଳୟ ପ୍ରତିଷ୍ଠା କରାଯାଇଥିଲା । ଏହି ବିଦ୍ୟାଳୟଟି ମୁମ୍ବାଇର କେତେକ ମନୋନୀତ ଏବଂ ଶ୍ରେଷ୍ଠ ବିଦ୍ୟାଳୟ ମଧ୍ୟରୁ ଅନ୍ୟତମ । ଏହା ଭାରତର୩୭ଟି ମନୋନୀତ ବିଦ୍ୟାଳୟ ମଧ୍ୟରୁ ଗୋଟିଏ ଯାହା ଦେଶର ସମ୍ମାନ ଜନକ "ଆନ୍ତର୍ଜାତୀୟ ବ୍ୟାକାଲୁରେଟ ପ୍ରୋଗ୍ରାମ" ପ୍ରଦାନ କରିଥାଏ । ନୀତା ମଧ୍ୟ ଧିରୁଭାଈ ଫାଉଣ୍ଡେସନର ମୁଖ୍ୟ । ସେ ରିଲିଆନ୍ସ ଇଣ୍ଡଷ୍ଟ୍ରିଜ୍ ଏବଂ ୟୁଏନଏଆଈଡୀଏସର ଏଡସ୍ ଇନିସିଏଟିଭ୍ର ଏକ ଅଂଶ । ନୀତା ଅମ୍ବାନୀ ରିଲିଆନ୍ସ ଇଣ୍ଡଷ୍ଟ୍ରିଜର ସାମାଜିକ ତଥା ପରୋପକାରୀ କାର୍ଯ୍ୟର ତଦାରଖ କରନ୍ତି ।

## ପୁରସ୍କାର ଏବଂ ଉପାଧି
* ସେ ୨୦୦୫ ମସିହାରେ ଆନ୍ତର୍ଜାତୀୟ ମହିଳା ଦିବସରେ ଭାରତ ନାରୀ ଶକ୍ତି ସଂଗଠନରୁ ସାମାଜିକ ସେବା ବିଶ୍ୱ ଭୂଷଣ ଆଖ୍ୟା ପାଇଛନ୍ତି ।
* ଟାଇମ୍ସ ଅଫ ଇଣ୍ଡିଆଦ୍ୱାରା ଦିଆଯାଇଥିବା ଇଣ୍ଡିଆନ ସ୍ପୋର୍ଟସର ଶ୍ରେଷ୍ଠ କର୍ପୋରେଟ ସମର୍ଥକ ପାଇଁ ସେ ପୁରସ୍କାର ପାଇଛନ୍ତି ।

## ଆଧାର
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ମୁକେଶ ଅମ୍ବାନୀ
ଶ୍ରେଣୀ:ଭାରତ
ଶ୍ରେଣୀ:ମହାରାଷ୍ଟ୍ରର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଆଟ୍ରିଆଲ ଫ୍ଲଟର

**ଅଳିନ୍ଦ ଆଲୋଡ଼ନ ବା ଆଟ୍ରିଆଲ ଫ୍ଲଟର (**ଇଂରାଜୀ ଭାଷାରେ **Atrial flutter** **(AFL)** ରୋଗରେ ହୃତ୍‌ପିଣ୍ଡର ଉପର କୋଠରୀରେ ଅସାଧାରଣ ଆଲୋଡ଼ନ ହୁଏ । ଆଟ୍ରିଆଲ୍ ଫ୍ଲଟର ରୋଗରେ ଅଧିକ ନିର୍ଦ୍ଦିଷ୍ଟ ଭାବରେ କାଥେଟର ଆବ୍ଲାସନ ଚିକିତ୍ସା କରାଯାଏ |  
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସ୍ୟାନୋକୋବାଲାମିନ

**ସ୍ୟାନୋକୋବାଲାମିନ** ଜୀବସାର ବି୧୨ର ଏକ ବ୍ୟବସାୟିକ ନାମ (ଇଂରାଜୀରେ Cyanocobalamin) ଯାହା ଭିଟାମିନ ବି୧୨ ଅଭାବର ଚିକିତ୍ସା ପାଇଁ ବ୍ୟବହୃତ ହୁଏ । ଭିଟାମିନ ବି୧୨ ଅଭାବର ଚିକିତ୍ସା ପାଇଁ ଏହା ହାଇଡ୍ରକ୍ସୋକୋବାଲାମିନ୍ ଅପେକ୍ଷା କମ୍ ପସନ୍ଦ କରାଯାଏ । ସାମାନ୍ୟ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ଏବଂ ଗଲୁ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ୍, କମ୍ ରକ୍ତ ପୋଟାସିୟମ୍ ଏବଂ ହୃଦ୍‌ପାତ ହୋଇପାରେ । ଯେଉଁମାନେ କୋବାଲ୍ଟରେ ଆଲର୍ଜି କିମ୍ବା ଲେବର ରୋଗ ବା କୋବାଲ୍ଟ ଆଲର୍ଜି ଥିଲେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଭିଟାମିନ ବି୧୨ ଶରୀର ନିମନ୍ତେ ଏକ ଅତ୍ୟାବଶ୍ୟକୀୟ ପୋଷକ ଯାହା ଶରୀରରେ ସ୍ୱତଃ ତିଆରି ହୁଏ ନାହିଁ କିନ୍ତୁ ଜୀବନ ପାଇଁ ଆବଶ୍ୟକ । 

ସ୍ୟାନୋକୋବାଲାମିନ ପ୍ରଥମେ ୧୯୪୦ ଦଶକରେ ନିର୍ମିତ ହୋଇଥିଲା । ଏହା ଏକ ଜେନେରିକ ଔଷଧ ଓ ବିନା ପ୍ରେସକ୍ରିପସନରେ ଉପଲବ୍ଧ । ୨୦୧୭ ରେ, ଏହା ଆମେରିକାରେ ୧୭୦ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯାହାର ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନବକୁମାରୀ ଦେବୀ

**ନବକୁମାରୀ ଦେବୀ** (ଜନ୍ମ: ୧ ଜାନୁଆରୀ ୧୯୨୦) ଜଣେ ଓଡ଼ିଆ ରାଜନୀତିଜ୍ଞା । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନବକୁମାରୀ ଦେବୀ ୧୯୨୦ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଣା ହସ୍ତାବୀର ଜଙ୍ଗ ବାହାଦୁର ଓ ପତିଙ୍କ ନାମ ରୁଦ୍ରପ୍ରତାପ ସିଂହଦେଓ ।

## ରାଜନୈତିକ ଜୀବନ 
ନବକୁମାରୀ ଦେବୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ଏହି ନିର୍ବାଚନରେ ସମୁଦାୟ ୧୦ ଜଣ ମହିଳା ପ୍ରାର୍ଥୀ ନିର୍ବାଚନ ଲଢ଼ିଥିଲେ ଏବଂ ନବକୁମାରୀଙ୍କ ସମେତ ସମୁଦାୟ ଚାରି ଜଣ ହିଁ ନିର୍ବାଚିତ ହୋଇଥିଲେ ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଅପୂର୍ବା ପୁରୋହିତ

ଅପୂର୍ବା ପୁରୋହିତ‌ (ଜନ୍ମ ୩ ଅକ୍ଟୋବର ୧୯୬୬) ଭାରତର ଜଣେ ଲେଖକ ଅଟନ୍ତି । ସେ ଏହା ପୂର୍ବରୁ ରେଡ଼ିଓ ସିଟିର ସିଇଓ ତଥା ସଭାପତି ଥିଲେ । 

## ଜୀବନୀ
### ପ୍ରାଥମିକ ଜୀବନ ଓ ଶିକ୍ଷା 
ଚେନ୍ନାଇର ଷ୍ଟେଲା ମ୍ୟାରିସ କଲେଜରୁ ଅପୂର୍ବାବିଜ୍ଞାନ (ପଦାର୍ଥ ବିଜ୍ଞାନ)ରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି ଏବଂ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ , ବାଙ୍ଗାଲୋରରୁ ବ୍ୟବସାୟ ପ୍ରଶାସନରେ ମାଷ୍ଟର ଡିଗ୍ରୀ ସମାପ୍ତ କରିଛନ୍ତି । ସେ ଏକ ରାଜ୍ୟ ସ୍ତରୀୟ ଫିଲ୍ଡ ହକି ଖେଳାଳୀ ଥିଲେ ଏବଂ କ୍ରୀଡ଼ାରେ ତାମିଲନାଡୁର ପ୍ରତିନିଧିତ୍ୱ କରିଥିଲେ । 

### ବୃତ୍ତି
ସେ ମାଇଣ୍ଡଟ୍ରି, ମଣିପାଲ ହେଲ୍ଥ ଏଣ୍ଟରପ୍ରାଇଜ ଲିମିଟେଡ଼ ଏବଂ L&T ଇଂଜିନିୟରିଂ ସେବାରେ ଜଣେ ସ୍ୱାଧୀନ ନିର୍ଦ୍ଦେଶକ ଅଟନ୍ତି । ସେ L&T ଟେକ୍ନୋଲୋଜି ସର୍ଭିସ ବୋର୍ଡ଼ରେ ସାମ୍ପ୍ରତିକ ଥିଲେ । ସେ ବେସରକାରୀ ଇକ୍ବିଟି ଫଣ୍ଡ ଆମିକ୍ସ କ୍ୟାପିଟାଲ ଏବଂ ବିଡି ଫାଉଣ୍ଡେସନର ଜଣେ ପରାମର୍ଶ ଦାତା ଥିଲେ । 

## ସ୍ୱୀକୃତି
୨୦୧୬, ୨୦୧୮ ଏବଂ ୨୦୧୯ ମସିହାରେ ବିଜନେସ ଟୁଡେ ଅନୁସାରେ ସେ ବ୍ୟବସାୟରେ ଶ୍ରେଷ୍ଠ ୩୦ ଜଣ ଶକ୍ତିଶାଳୀ ମହିଳାଙ୍କ ମଧ୍ୟରୁ ଜଣେ ଭାବେ ସ୍ଥାନ ପାଇଛନ୍ତି । ସେ ବ୍ୟବସାୟ ତାଲିକାରେ ୨୦୧୮, ୨୦୧୯ ଏବଂ ୨୦୨୦ ମସିହାରେ ଫର୍ଚ୍ଚୁନ ଇଣ୍ଡିଆର ସବୁଠାରୁ ଶକ୍ତିଶାଳୀ ମହିଳା ଭାବେ ସ୍ଥାନ ପାଇଥିଲେ । 

## ବ୍ୟକ୍ତିଗତ ଜୀବନ
ଅପୂର୍ବା, ସଂଜୟ ପୁରୋହିତଙ୍କୁ ବିବାହ କରିଛନ୍ତି ଏବଂ ତାଙ୍କର ଏକ ପୁତ୍ର ସିଦ୍ଧାର୍ଥ ପୁରୋହିତ ଅଛନ୍ତି।  ସେ ମୁମ୍ବାଇରେ ରହନ୍ତି । ସେ ଜଣେ କ୍ରୀଡ଼ା ଅନୁଗାମୀ ଏବଂ ୧୯୮୪-୧୯୮୭ ମସିହାରେ ହକିରେ ତାମିଲନାଡୁର ପ୍ରତିନିଧିତ୍ୱ କରିଥିଲେ ।

## ଆଧାର
ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲେଖକ
ଅମୀରା ସାହା

ଅମୀରା ସାହା (ଜନ୍ମ: ୨୪ ସେପ୍ଟେମ୍ବର ୧୯୭୯) ଜଣେ ଭାରତୀୟ ଉଦ୍ୟୋଗୀ ଏବଂ ମେଟ୍ରୋପଲିସ ସ୍ୱାସ୍ଥ୍ୟ ସେବାର ପରିଚାଳନା ନିର୍ଦ୍ଧେଶକ ଅଟନ୍ତି । ସେ ମେଟ୍ରୋପଲିସ ହେଲଥ କେୟାରର ପ୍ରତିଷ୍ଠାତା ତଥା ସଭାପତି ଡଃ ସୁଶୀଲ ସାହାଙ୍କ ଝିଅ ଅଟନ୍ତି।  ତାଙ୍କୁ ବିଶ୍ୱ ଅର୍ଥନୈତିକ ଫୋରମଦ୍ୱାରା ୨୦୧୫ ମସିହାର ୟଙ୍ଗ ଗ୍ଲୋବାଲ ଲିଡ଼ର ଭାବେ ସମ୍ମାନିତ କରାଯାଇଛି । ସେ ୨୦୧୭, ୨୦୧୮ ଏବଂ ୨୦୧୯ ମସିହାରେ ଫର୍ଚ୍ଚୁନ ଇଣ୍ଡିଆର ସବୁଠାରୁ ଶକ୍ତିଶାଳୀ ମହିଳା ବ୍ୟବସାୟ ତାଲିକାରେ ନାମିତ ହୋଇଥିଲେ । ସାହା "ଫୋର୍ବସ ଇଣ୍ଡିଆଜ୍ ଟାୟକୁନ୍ସ ଅଫ ଟୁମୋରୋ" ୨୦୧୮ ମସିହାର ତାଲିକାରେ ସ୍ଥାନ ପାଇଥିଲା । 

## ଜୀବନୀ
ଅମୀରା ସାହା ଡଃ ସୁଶୀଲ ସାହା ଏବଂ ସ୍ତ୍ରୀ ରୋଗ ବିଶେଷଜ୍ଞ ଡଃ ଦୂରୁ ସାହାଙ୍କଠାରୁ ଜନ୍ମଗ୍ରହଣ କରିଥିଲେ । ତାଙ୍କର ବଡ଼ ଭଉଣୀ ଅପର୍ଣ୍ଣା ସାହା ଜଣେ ଜେନେଟିକ ଅଟନ୍ତି । ସେ "ଏଚଆର କଲେଜ ଅଫ କମର୍ସ ଆଣ୍ଡ ଇକୋନୋମିକ" କଲେଜରୁ ବାଣିଜ୍ୟ କରିଥିଲେ । ସାହା ଅଷ୍ଟିନରେ ଟେକ୍ସାସ ବିଶ୍ୱବିଦ୍ୟାଳୟ ଡ଼ାଲାସରୁ ଫାଇନାନ୍ସରେ ଡିଗ୍ରୀ ହାସଲ କରିଥିଲେ। କିଛି ସମୟ ପାଇଁ ସେ ନ୍ୟୁୟର୍କରେ ଗୋଲ୍ଡମ୍ୟାନ ସାକ୍ସଙ୍କ ସହ କାମ କରିଥିଲେ । 

ପରେ ସେ ହାୱାର୍ଡ ବିଜନେସ ସ୍କୁଲରେ ଓନର-ପ୍ରେସିଡେଣ୍ଟ-ମ୍ୟାନେଜମେଣ୍ଟ କାର୍ଯ୍ୟକ୍ରମ ସମାପ୍ତ କରିଥିଲେ । ସାହା ଜଣେ ଶିଳ୍ପ ମୁଖ୍ୟପାତ୍ର ଏବଂ ବିଭିନ୍ନ ଜାତୀୟ ତଥା ଆନ୍ତର୍ଜାତିକ ଫୋରମ, ଶିଳ୍ପ ଇଭେଣ୍ଟ ଏବଂ ସମ୍ମିଳନୀରେ ବକ୍ତା ଭାବରେ ସ୍ଥାନ ପାଇଛନ୍ତି । ସେ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଅହମ୍ମଦାବାଦ, ହାୱାର୍ଡ ବିଜନେସ ସ୍କୁଲ TED ଓ CIIଦ୍ୱାରା ଆୟୋଜିତ କାର୍ଯ୍ୟକ୍ରମରେ ବକ୍ତା ଭାବରର କାର୍ଯ୍ୟ କରିଛନ୍ତି । 

ସେ ୨୦୦୧ ମସିହାରେ ନିଜ ପିତାଙ୍କ ପାଥୋଲୋଜି ବ୍ୟବସାୟ ମେଟ୍ରୋପଲିସ ଲ୍ୟାବକୁ ଗ୍ରହଣ କରିଥିଲେ । ବର୍ତ୍ତମାନ ସେ ମାରିକୋ କାୟା ଏଣ୍ଟରପ୍ରାଇଜେସ ଲିମିଟେଡ଼ର ବୋର୍ଡ ସଦସ୍ୟ ତଥା ମେଟ୍ରୋପଲିସ ହେଲଥ କେୟାର ଲିମିଟେଡ଼ର ପରିଚାଳନା ନିର୍ଦ୍ଧେଶକ ଭାବରେ କାର୍ଯ୍ୟ କରୁଛନ୍ତି । ସେ ବର୍ତ୍ତମାନ ଟରେଣ୍ଟ ଫାର୍ମାସ୍ୟୁଟିକାଲ୍ସ ଲିମିଟେଡ଼, ସାପର୍ସ ଷ୍ଟପ ଲିମିଟେଡ଼ ଏବଂ କାୟା ଲିମିଟେଡ଼ର ନିର୍ଦ୍ଦେଶକ ଅଟନ୍ତି । ସାହା ଇଣ୍ଡିଆନ ଆସୋସିଏସନ ଅଫ ପାଥୋଲୋଜି ଲାବୋରେଟୋରୀ (IAPL)ର ସଚିବ ଏବଂ ଫେଡରେସନ ଅଫ ଇଣ୍ଡିଆନ ଚାମ୍ବର୍ସ ଅଫ କମର୍ସ ଆଣ୍ଡ ଇଣ୍ଡଷ୍ଟ୍ରି (FICCI) ସ୍ୱାସ୍ଥ୍ୟ ସେବା କମିଟିର ସହ-ଅଧ୍ୟକ୍ଷ ଭାବେ ମଧ୍ୟ କାର୍ଯ୍ୟ କରିଛନ୍ତି । ୨୦୧୭ ମସିହାରେ ସଶକ୍ତିକରଣ ପ୍ରତିଷ୍ଠା କରିଥଲେ ।

## ଆଧାର
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଉଦ୍ୟୋଗୀ
ଶ୍ରେଣୀ:ମୁମ୍ବାଇର ଲୋକ
ଅବନୀ ଲେଖାରା

**ଅବନୀ ଲେଖାରା** (ଜନ୍ମ ୮ ନଭେମ୍ବର ୨୦୦୧) ଜଣେ ଭାରତୀୟ ପାରାଲିମ୍ପିଆନ ଏବଂ ରାଇଫଲ ଚାଳିକା । ସେ ୨୦୨୦ ଟୋକିଓ ପାରାଲିମ୍ପିକ୍ସରେ ୧୦ ମିଟର ଏୟାର ରାଇଫଲରେ ସ୍ୱର୍ଣ୍ଣ ପଦକ ଜିତିଥିଲେ । ଲେଖାରା ବର୍ତ୍ତମାନ ମହିଳା ୧୦ ମିଟର ଏୟାର ରାଇଫଲ ଷ୍ଟାଣ୍ଡିଂ ଏସଏଚ୧ରେ (ୱାର୍ଲ୍ଡ ସୁଟିଂ ପାରା ସ୍ପୋର୍ଟ ର‌୍ଯାଙ୍କିଙ୍ଗ) ବିଶ୍ୱର ୫ ନମ୍ବର ଏବଂ ୨୦୧୮ ଏସୀୟ ପାରା ଗେମ୍ସରେ ପ୍ରତିଦ୍ୱନ୍ଦ୍ୱିତା କରିଛନ୍ତି । ପାରା ଚ୍ୟାମ୍ପିଅନ୍ସ କାର୍ଯ୍ୟକ୍ରମ ମାଧ୍ୟମରେ ଗୋସ୍ପୋର୍ଟସ ଫାଉଣ୍ଡେସନ ତାଙ୍କୁ ସହାୟତା ପ୍ରଦାନକରିଛି ।

୨୦୧୨ ମସିହାରେ ୧୧ ବର୍ଷ ବୟସରେ ଏକ କାର ଦୁର୍ଘଟଣାରେ ସେ ସମ୍ପୂର୍ଣ୍ଣ ଭାବେ ପାରାପ୍ଲେଜିଆ ହୋଇଯାଇଥିଲା । ତାଙ୍କ ପିତା ତାଙ୍କୁ କ୍ରୀଡ଼ାରେ ଯୋଗଦେବା ଓ ତୀରଚାଳନାରେ ତାଲିମ ନେବା ପାଇଁ ପ୍ରୋତ୍ସାହିତ କରିଥିଲେ କିନ୍ତୁ ସେ ସୁଟିଂରେ ନିଜର ପ୍ରକୃତ ଉତ୍ସାହ ପାଇ ତାହାକୁ ହିଁ ବାଛିଥିଲେ । ସେ ବର୍ତ୍ତମାନ ଭାରତର ରାଜସ୍ଥାନରେ ଆଇନ ଅଧ୍ୟୟନ କରୁଛନ୍ତି ।

ପାରାଲିମ୍ପିକ ସ୍ୱର୍ଣ୍ଣ ପଦକ ଜିତିବାରେ ଅବନୀ ଲେଖାରା ହେଉଛନ୍ତି ଭାରତର ପ୍ରଥମ ମହିଳା । ଟୋକିଓ ପାରାଲିମ୍ପିକ୍ସରେ ଲେଖାରା ଭାରତ ତଫରରୁ ପ୍ରଥମ ସ୍ୱର୍ଣ୍ଣ ପଦକ ଜିତିଥିଲେ। ଅନ୍ତିମ କାର୍ଯ୍ୟକ୍ରମରେ ୨୪୯.୬ ପଏଣ୍ଟ ରଖି ଜଣେ ଯୁବ ଚାଳନକାରୀ ଭାବେ ଏକ ପାରାଲିମ୍ପିକ ରେକର୍ଡ ତଥା ବିଶ୍ୱ ରେକର୍ଡ ତିଆରି କରିଥିଲେ । ସେ ପୂର୍ବତନ ଅଲିମ୍ପିକ ଚାମ୍ପିଅନ ଅଭିନବ ବିନ୍ଦ୍ରାଙ୍କଠାରୁ ଅନୁପ୍ରାଣିତ ହୋଇ ୨୦୧୫ ମସିହାରେ ସୁଟିଂ ଆରମ୍ଭ କରିଥିଲେ । ଏହା ପରଠାରୁ ସେ ଅନେକ ଜାତୀୟ ଏବଂ ଆନ୍ତର୍ଜାତୀୟ ସମ୍ମାନ ଜିତିଛନ୍ତି ।

## ଆଧାର 
ଶ୍ରେଣୀ:୨୦୦୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହିଳା ଖେଳ ସୁଟରଗଣ
ଶ୍ରେଣୀ:ଭାରତୀୟ କ୍ରୀଡ଼ାରେ ୨୦୧୧
ଶ୍ରେଣୀ:ଭାରତର ପାରାଲିମ୍ପିକ ସୁଟର
ଶ୍ରେଣୀ:ଭାରତରେ ସୁଟିଂ କ୍ରୀଡ଼ା
ଶ୍ରେଣୀ:ଭାରତୀୟ କ୍ରୀଡ଼ାବିତ
ଶ୍ରେଣୀ:ରାଜସ୍ଥାନର ଲୋକ
ଶ୍ରେଣୀ:ଜୟପୁରର ଲୋକ
ଶ୍ରେଣୀ:୨୦୨୦ ଗ୍ରୀଷ୍ମ ପାରାଲିମ୍ପିକ୍ସରେ ସୁଟରମାନେ
ଶ୍ରେଣୀ:ଭାରତର ପାରାଲିମ୍ପିକ ସ୍ୱର୍ଣ୍ଣ ପଦକ ବିଜେତା
ଶ୍ରେଣୀ:୨୦୨୦ ଗ୍ରୀଷ୍ମ ପାରାଲିମ୍ପିକ୍ସରେ ପଦକ ବିଜେତା
ଶ୍ରେଣୀ:ସୁଟିଂରେ ପାରାଲିମ୍ପିକ ପଦକ ବିଜେତା
ରୂପୀ କୌର

ରୂପୀ କୌର ଜଣେ କାନାଡ଼ାର ନାରିବାଦୀ କବି, ଲେଖକ ଏବଂ କଥିତ ଶବ୍ଦ କଳାକାର ଅଟନ୍ତି । ଇନଷ୍ଟୋଗ୍ରାମରେ ତାଙ୍କର କବିତା ଅନଲାଇନରେ ପୋଷ୍ଟ କରି ଲାଭ ପାଇବା ପାଇଁ ସେ "ଇନଷ୍ଟାପୋଟ୍" ଭାବରେ ଜଣାଶୁଣା । 

ସେ ୨୦୧୫ ମସିହାରେ "କ୍ଷୀର ଏବଂ ମହୁ" ଶୀର୍ଷକ କବିତା ଏବଂ ଗଦ୍ୟର ଏକ ପୁସ୍ତକ ପ୍ରକାଶ କରିଥିଲେ , ଯାହା ହିଂସା, ଶୋଷଣ, ପ୍ରେମ, କ୍ଷତି ଏବଂ ନାରୀତ୍ବର ବିଷୟବସ୍ତୁକୁ ଦର୍ଶାଏ ।

## ଜୀବନ
ରୂପୀ କୌର ଭାରତର ପଞ୍ଜାବରେ ଜନ୍ମଗ୍ରହଣ କରିଥିଲେ ଏବଂ ଯେତେବେଳେ ସେ ୪ ବର୍ଷ ବୟସରେ ପିତାମାତାଙ୍କ ସହ କାନାଡ଼ାର ଟୋରୋଣ୍ଟୋକୁ ଯାଇଥିଲେ । ପିଲାଦିନେ ସେ ଚିତ୍ର ଆଙ୍କିବା ପାଇଁ ତାଙ୍କ ମାଁଙ୍କଠାରୁ ପ୍ରେରଣା ନେଇଥିଲେ । ସେ ନିଜ ଜନ୍ମଦିନରେ ନିଜ ବନ୍ଧୁମାନଙ୍କୁ କବିତା କିମ୍ବା ମାଧ୍ୟମିକ ବିଦ୍ୟାଳୟ କ୍ରସ ପାଇଁ ବାର୍ତ୍ତା ଲେଖନ୍ତି। ସେ ଓଣ୍ଟାରିଓ ୱାଟରଲୁ ବିଶ୍ୱବିଦ୍ୟାଳୟରେ ସୁଭାଷନ- କଳା ବ୍ୟବସାୟିକ ଲେଖା ଅଧ୍ୟୟନ କରିଥିଲେ । ସେ ବର୍ତ୍ତମାନ ତାଙ୍କ ପିତାମାତା ଏବଂ ଚାରି ଭାଇଙ୍କ ସହ ଅନଟାରିଓର ବ୍ରମ୍ପଟନରେ ରହନ୍ତି ।  

## ଆଧାର
ଶ୍ରେଣୀ:ପଞ୍ଜାବୀ ଲୋକ
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କବି
ଟେସୀ ଥୋମସ

ଟେସୀ ଥୋମସ (ଜନ୍ମ ୧୯୬୩) ଭାରତର ମିସାଇଲର ବୈଜ୍ଞାନିକ ଅଟନ୍ତି । ସେ ଅଗ୍ନି ଅନୁସନ୍ଧାନର ବିକାଶ ନିର୍ଦ୍ଦେଶକ ତଥା ପ୍ରତିରକ୍ଷା ଅନୁସନ୍ଧାନ ଏବଂ ବିକାଶ ସଂଗଠନରେ ଏରୋନେଟିକାଲ ସିଷ୍ଟମର ମହାନିର୍ଦ୍ଦେଶକ ଥିଲେ । ସେ ହେଉଛନ୍ତି ପ୍ରଥମ ମହିଳା ଯିଏକି ଭାରତରେ କ୍ଷେପଣାସ୍ତ୍ର ପ୍ରକଳ୍ପ ପରିଚାଳନା କରିଥିଲେ । ତାଙ୍କୁ ଭାରତର କ୍ଷେପଣାସ୍ତ୍ର ମହିଳା କୁହାଯାଏ । ୪୮ ବର୍ଷୀୟ ଭାରତୀୟ ମହିଳା ବୈଜ୍ଞାନିକ ଟେସୀ ଥୋମସ, ୧୯୮୮ ମସିହାରୁ ଅଗ୍ନି ମିସାଇଲ ପ୍ରୋଗ୍ରାମ ସହିତ ମିଳିତ ହେବା ପରଠାରୁ 
ଅଗ୍ନିପୁତ୍ରୀ ଟେସୀ ଥୋମସ ନାମରେ ମଧ୍ୟ ଜଣାଶୁଣା । ତାଙ୍କର ଅନେକ ସଫଳତା ହେଉଛି - ଅଗ୍ନି ୨, ଅଗ୍ନି -୩ ଏବଂ ଅଗ୍ନି-୪ କ୍ଷେପଣାସ୍ତ୍ର ମୂଳ ଦଳର ଅଂଶ ଏବଂ ସଫଳ ପ୍ରଶିକ୍ଷଣ । ସେ ପୂର୍ବତନ  ରାଷ୍ଟ୍ରପତି ଅବଦୁଲ କଲାମଙ୍କୁ ତାଙ୍କର ପ୍ରେରଣାର ଉତ୍ସ ବୋଲି ବିବେଚନା କରିଛନ୍ତି । 

## ପ୍ରାରମ୍ଭିକ ଜୀବନ
ଟେସୀ ଥୋମସ ଏପ୍ରିଲ ୧୯୬୩ ମସିହାରେ କେରଳ ଅଲପ୍ପୁଝା ପ୍ରଦେଶରେ ଏକ ସୀରିୟାଈ ଖ୍ରୀଷ୍ଟିଆନ ପରିବାରରେ ଜନ୍ମଗ୍ରହଣ କରିଥିଲେ । ଯେତେବେଳେ ତାଙ୍କୁ ୧୩ବର୍ଷ ବୟସ ହୋଇଥିଲା ତାଙ୍କ ପିତା ଏକ ଷ୍ଟ୍ରୋକରେ ପୀଡ଼ିତ ହୋଇଥିଲେ ଯାହା ପରେ ତାଙ୍କ ଶରୀରର ଡାହାଣ ପାର୍ଶ୍ୱରେ ପକ୍ଷାଘାତ ରୋଗ ହୋଇଥିଲା ।ଟେସୀଙ୍କ ମା' ଜଣେ ଶିକ୍ଷକ ଥିଲେ, ଦୁର୍ଘଟଣା ପରେ ପରିବାରର ଯତ୍ନ ନେବାପାଇଁ ସେ ଜଣେ ଗୃହିଣୀ ହୋଇଗଲେ ।

ତାଙ୍କର ପିଲାଦିନ ଥମ୍ବା ରକେଟ୍ ଷ୍ଟେସନ ନିକଟରେ ଅତିବାହିତ ହୋଇଥିଲା ଏବଂ କ୍ଷେପଣାସ୍ତ୍ର ପ୍ରତି ତାଙ୍କର ଆଗ୍ରହ ସେଠାରୁ ଜନ୍ମ ହୋଇଥିଲା । ଟେସୀଙ୍କ ଚାରି ଭଉଣୀ ଏବଂ ଜଣେ ଭାଇ ଅଛନ୍ତି, ସେମାନଙ୍କ ମଧ୍ୟରୁ  ଦୁଇଜଣ ଇଞ୍ଜିନିୟର ଏବଂ ଜଣେ ପରିଚାଳନାରେ ମାଷ୍ଟର ଡିଗ୍ରୀ ହାସଲ କରିଛନ୍ତି । ସେ କୁହନ୍ତି ଯେ, ତାଙ୍କ ମାତାପିତା ସମସ୍ତ ଭାଇ ଓ ଭଉଣୀଙ୍କ ଶିକ୍ଷା ପ୍ରତି ବିଶେଷ ଧ୍ୟାନ ଦେଇଥିଲେ ଏବଂ ସେମାନଙ୍କୁ ଆତ୍ମନିର୍ଭରଶୀଳତା ଶିଖାଇଥିଲେ ।

## ଶିକ୍ଷା
ଟେସୀ ସେଣ୍ଟ ମାଇକେଲର ଉଚ୍ଚ ମାଧ୍ୟମିକ ବିଦ୍ୟାଳୟ ଏବଂ ସେଣ୍ଟ ଜୋସେଫ୍ ବାଳିକା ଉଚ୍ଚ ମାଧ୍ୟମିକ ବିଦ୍ୟାଳୟରେ ନିଜର ପ୍ରାଥମିକ ଶିକ୍ଷା କରିଥିଲେ । ସେ ଥ୍ରିସୁରର ସରକାରୀ  ଇଞ୍ଜିନିୟରିଂ କଲେଜରେ ସ୍ନାତକ ହାସଲ କରିଥିଲେ । ପରେ ଇନଷ୍ଟିଚ୍ୟୁଟ  ଅଫ ଆରମାମେଣ୍ଟ ଟେକ୍ନୋଲୋଜିରୁ ଏମଟେକ କରିଛନ୍ତି ଏବଂ ଡିଆରଡିଓରୁ ପିଏଚଡି କରିଛନ୍ତି ।
ସ
## ଲାଲ ବାହାଦୂର ଶାସ୍ତ୍ରୀ ଜାତୀୟ ପୁରସ୍କାର
ସାଧାରଣ ପ୍ରଶାସନ, ଶିକ୍ଷା ଓ ପରିଚାଳନା କ୍ଷେତ୍ରରେ ଜଣେ ବ୍ୟକ୍ତିଙ୍କ ଅତେବଦାନ ପାଇଁ ଲାଲ ବାହାଦୂର ଶାସ୍ତ୍ରୀ ଜାତୀୟ ପୁରସ୍କାର, ନୂଆଦିଲ୍ଲୀର ଲାଲ ବାହାଦୂର ଶାସ୍ତ୍ରୀ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟଦ୍ୱାରା ପ୍ରଦାନ କରାଯାଇଛି । ୨୦୧୨ ମସିହାରେ  ଟେସୀ ଥୋମସ ଲାଲ ବାହାଦୂଋ ଶାସ୍ତ୍ରୀ ଜାତୀୟ ପୁରସ୍କାର ପାଇଁ ମାନୋନୀତ ହୋଇଥିଲେ । ରାଷ୍ଟ୍ରପତି ତାଙ୍କୁ ଏହି ପୁରସ୍କାର ପ୍ରଦାନ କରିଥିଲେ ।

## ଆଧାର
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେରଳ ଲୋକ
ଶ୍ରେଣୀ:ମିସାଇଲର ବୈଜ୍ଞାନିକ
ହାଲୁସିନେସନ

**ହାଲୁସିନେସନ ବା ଚିତ୍ତ ବିଭ୍ରମ (**ଇଂରାଜୀ ଭାଷାରେ **hallucination) ଏକ ରୋଗ ଯେଉଁଥିରେ ଅବିଦ୍ୟମାନ ପଦାର୍ଥ ବିଦ୍ୟମାନ ଥିବା ଭଳି ଅନୁଭବ ହୁଏ ।** ଏହି ରୋଗରେ ଦୃଷ୍ଟି, ଶ୍ରବଣ, ସ୍ୱାଦ ଓ ଭାବନା ଇତ୍ୟାଦି ଜଡ଼ିତ ହୁଏ |  ସମାନ ଧରଣର ଘଟଣା ମଧ୍ୟରେ ସ୍ୱପ୍ନ ଦେଖିବା ଅନ୍ତର୍ଭୁକ୍ତ, ଯାହା ଜାଗ୍ରତ ହେଲେ ରହେନାହିଁ; ସୁଡୋ**ହାଲୁସିନେସନ ହୋଇଥିଲେ** ସଠିକ୍ ଭାବରେ ଅବାସ୍ତବ  ବିବେଚନା କରାଯାଇପାରେ; ଇଲ୍ୟୁଜନ ଯାହା ପ୍ରକୃତ ଧାରଣାକୁ ଭୁଲ ଭାବରେ ବ୍ୟାଖ୍ୟା କରେ; ଏବଂ କଳ୍ପନା, ଯାହା ସ୍ୱେଚ୍ଛାକୃତ ନିୟନ୍ତ୍ରଣରେ ଥାଏ |  ହାଲୁସିନେସନ ଶବ୍ଦ ୧୫୭୨ ମସିହାରେ ଲାଟିନରୁ ଇଂରାଜୀ ଭାଷା ଭିତରକୁ  ଆସିଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଇରା ସିଂଘଲ

ଇରା ସିଂଘଲ‌ ଭାରତୀୟ ସିଭିଲ ସର୍ଭିସରେ କାର୍ଯ୍ୟ କରୁଛନ୍ତି । ସେ ୨୦୧୪ ମସିହାରେ କେନ୍ଦ୍ର ଜନସେବା ଆୟୋଗଦ୍ୱାରା ପରିଚାଳିତ ସିଭିଲ ସର୍ଭିସ ପରୀକ୍ଷାରେ ପ୍ରଥମ ସ୍ଥାନ ଅଧିକାର କରିଛନ୍ତି । ସିଂଘଲ‌ ଚତୁର୍ଥ ଥର ପାଇଁ  ଏହି ସଫଳତା ହାସଲ କରିଛନ୍ତି ଏବଂ ସେ ହେଉଛନ୍ତି ପ୍ରଥମ ଭିନ୍ନକ୍ଷମ ମହିଳା ଯିଏକି ସର୍ବସାଧାରଣ ବର୍ଗରେ ଏକ ଉଚ୍ଚ ପଦବୀ ପାଇଛନ୍ତି ।

## ଜୀବନ ଓ ଶିକ୍ଷା
ଇରା ସିଂଘଲ‌ଙ୍କ ଜନ୍ମ ମେରଟରେ ହୋଇଥିଲା । ତାଙ୍କ ପିତାଙ୍କ ନାମ ରାଜେନ୍ଦ୍ର ସିଂଘଲ‌ ଏବଂ ମାତାଙ୍କ ନାମ ଅନୀତା ସିଂଘଲ‌ । ସେ ଦିଲୀର ସୋଫିଆ ବାଳିକା ବିଦ୍ୟାଳୟ, ମେରଟ ଏବଂ ଲୋରେଟୋ କନଭେଣ୍ଟ ସ୍କୁଲରେ ପ୍ରଥମେ ଠିଆ ହୋଇଥିଲେ । ଇରା ସ୍କୋଲିଓସିସ ରୋଗରେ ଲଢୁଛନ୍ତି ଯେଉଁଥିପାଇଁ ମେରୁଦଣ୍ଡ ପ୍ରଭାବିତ ହୋଇଛି ଏବଂ ଏହା ବାହୁର ଗତିବିଧିରେ ଉନ୍ନତି ଆଣିବ ନାହିଁ । ଏହା ପରେ ସେ ନେତାଜୀ ସୁଭାଷ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜିରୁ କମ୍ପ୍ୟୁଟର ଇଞ୍ଜିନିୟରିଂ ଏବଂ ଦିଲ୍ଲୀ ବିଶ୍ୱବିଦ୍ୟାଳୟର ମ୍ୟାନେଜମେଣ୍ଟ ଷ୍ଟଡି ବିଭାଗରେ ଏମବିଏ ହାସଲ କରିଥିଲେ । 

## ଜନସାଧାରଣ ଜୀବନ
୨୦୧୦ ମସିହାରେ ଭାରତୀୟ ରାଜସ୍ୱ ସେବା ପରୀକ୍ଷାରେ ସଫଳ ହେବା ପରେ ମଧ୍ୟ କର୍ତ୍ତୁପକ୍ଷ ତାଙ୍କୁ କୌଣସି ବସ୍ତୁକୁ ଟେଲିବା, ଟାଣିବା କିମ୍ବା ଉଠାଇବାରେ ଅକ୍ଷମତା ଦର୍ଶାଇ ଏହି ପୋଷ୍ଟକୁ ମନା କରିଦେଇଥିଲେ ।  ଏହା ପଛର କାରଣ ହେଉଛି ସ୍କୋଲିଓସିସ ରୋଗ ସହିତ ଇରାଙ୍କ ସମସ୍ୟା  । ସେ ତାଙ୍କ ମାମଲା କେନ୍ଦ୍ରୀୟ ପ୍ରଶାସନିକ ଟ୍ରିବ୍ୟୁନାଲରେ ହାଜର କରିଥିଲେ ଯାହା ଫଳରେ ଚାରି ବାରଷ ପରେ ଆଇଆରଏ ସପକ୍ଷରେ ନିଷ୍ପତ୍ତି ନିଆଯାଇଥିଲା । ଇରାଙ୍କୁ କ୍ୟାଡବେରୀ ଡେରିମିଲ୍କ କମ୍ପାନୀରେ ପରିଚାଳନାଗତ ପଦବୀ ଦାଇତ୍ୱ ମଧ୍ୟ ଦିଆଯାଇଥିଲ । ଏହା ବ୍ୟତୀତ ସେ ଇରାକ କୋକାକୋଲା କମ୍ପାନୀରେ ମାର୍କେଟିଙ୍ଗ ଟ୍ରେନର ଭାବେ କାର୍ଯ୍ୟ କରିଛନ୍ତି । ବର୍ତ୍ତମାନ ଇରା ଭାରତୀୟ ରାଜସ୍ୱ ସେବା ବିଭାଗର କଷ୍ଟମ୍ସ ବିଭାଗରେ ସହକାରୀ କମିଶନର ଭାବେ କାର୍ଯ୍ୟରତ ।

## ଆଧାର
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତ ସରକାର
ଶ୍ରେଣୀ:ଦିଲ୍ଲୀ ସରକାର
ଶ୍ରେଣୀ:ଭାରତୀୟ ସିଭିଲ ସର୍ଭିସ
ଶ୍ରେଣୀ:ଭିନ୍ନକ୍ଷମ ମହିଳା
ବନ୍ଦନା ଲୁଥ୍ରା

ବନ୍ଦନା ଲୁଥ୍ରା (ଜନ୍ମ: ୧୨ ଜୁଲାଇ ୧୯୫୯) ଜଣେ ଭାରତୀୟ ଉଦ୍ୟୋଗୀ ଏବଂ VLCC ହେଲଥ କେୟାର ଲିମିଟେଡର ପ୍ରତିଷ୍ଠାତା ଅଟନ୍ତି, ଯାହା ଏସିଆ, ଜିସିସି ଓ ଆଫ୍ରିକାରେ ପ୍ରତିନିଧିତ୍ୱ କରୁଥିବା ଏକ ସୌନ୍ଦର୍ଯ୍ୟ ଏବଂ ସୁସ୍ଥତା ସମ୍ମିଳନୀ ଅଟେ ।  ସେ ୨୦୧୪ ମସିହାରେ  ବିୟୁଟି ଆଣ୍ଡ ୱେଲନେସ୍ ସେକ୍ଟର ସ୍କିଲର ପ୍ରଥମ କାଉନସିଲର ଚେୟାରମ୍ୟାନ ଭାବରେ ନିଯୁକ୍ତ ହୋଇଥିଲେ । ଏହାକୁ ଭାରତ ସରକାର ସମର୍ଥନ କରନ୍ତି ଏବଂ ସୌନ୍ଦର୍ଯ୍ୟ ଶିଳ୍ପ ପାଇଁ ଦକ୍ଷତା ତାଲିମ ପ୍ରଦାନ କରନ୍ତି ।

## ପ୍ରାଥମିକ ଜୀବନ ଓ ଶିକ୍ଷା
ବନ୍ଦନା ଲୁଥ୍ରା ୧୯୫୯ ମସିହାରେ ନୂଆଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ମେକାନିକାଲ ଇଞ୍ଜିନିୟର ଓ ମାତା ଜଣେ ଆୟୁର୍ବେଦିକ ଡାକ୍ତର ଥିଲେ ଯିଏ ଅମର ଜ୍ୟୋତି ନାମକ ଏକ ଦାନକାରୀ ସଂସ୍ଥା ଚଳାଉଥିଲେ । ଏହା ବନ୍ଦନାଙ୍କୁ ଲୋକଙ୍କ ଜୀବନ ଉପରେ  ପ୍ରଭାବ ପକାଇବା ପାଇଁ ପ୍ରେରଣା ଦେଇଥିଲା ।  ତେଣୁ ନୂଆଦିଲ୍ଲୀରେ ମହିଳାମାନଙ୍କ ପାଇଁ  ପଲିଟେକ୍ନିକରୁ ସ୍ନାତକ ହାସଲ କରିବା ପରେ ସେ ୟୁରୋପ ଯାଇ ସୌନ୍ଦର୍ଯ୍ୟ, ପୁଷ୍ଟିକର ଖାଦ୍ୟ ଓ ଚର୍ମର ଯତ୍ନ ବିଷୟରେ ପାରଦର୍ଶିତା ଲାଭ କରିଥିଲେ ।

## ଭିଏଲସିସି
ଲୁଥ୍ରା , ନୂଆଦିଲ୍ଲୀର ସଫଦରଜୁଙ୍ଗ ଡେଭଲପମେଣ୍ଟ ଏରିଆରେ ଏକ ସୌନ୍ଦର୍ଯ ଏବଂ ସୁସ୍ଥତା ସେବା କେନ୍ଦ୍ର ଭାବେ ୧୯୮୯ ମସିହାରେ ଭିଏଲସିସି ଆରମ୍ଭ କରିଥିଲେ । ଏହି କେନ୍ଦ୍ର ଖାଦ୍ୟପେୟ ପରିବର୍ତ୍ତନ , ବ୍ୟାୟାମ ନିୟମ ଓ ଓଜନ ପରିଚାଳନା କାର୍ଯ୍ୟକ୍ରମ ଉପରେ ଆଧାରିତ ଥିଲା । ଭିଏଲସିସିର ଏକ ଶକ୍ତିଶାଳୀ ଜାତୀୟ ଏବଂ ଆନ୍ତର୍ଜାତୀୟ ଉପସ୍ଥିତି ରହିଛି ।

## ମାନବ ପ୍ରେମୀ
ଲୁଥ୍ରା ଏନଜିଓ "ଖୁସୀ"ର କୁଳପତି, ଯାହାର ଏକ ଟେଲି ମେଡିସିନ କେନ୍ଦ୍ର , ୩୦୦୦ ପିଲାଙ୍କୁ ମଧ୍ୟାହ୍ନ ଭୋଜନର ସୁବିଧା ସହ ଏକ ପ୍ରତିକାର ବିଦ୍ୟାଳୟ ଏବଂ ଏକ ବୃତ୍ତିଗତ ତାଲିମ ସୁବିଧା ରହିଛି । ସେ "ମୋରାଜୀ ଦେଶାଇ ନ୍ୟାସନାଲ ଇନଷ୍ଟିଚ୍ୟୁଟ ଅଫ " ଯୋଗ ତଥା ପରିଚାଳନା ମନ୍ତ୍ରୀ ଏବଂ ଭାରତର ଦକ୍ଷତା ବିକାଶ ଓ ଉଦ୍ୟୋଗ ମନ୍ତ୍ରଣାଳୟଦ୍ୱାରା ପ୍ରଧାନ ମନ୍ତ୍ରୀ କୌଶଳ ବିକାଶ ଯୋଜନା ଉପରେ ଗଠିତ ଉପ-କମିଟିର ସଦସ୍ୟ ଅଟନ୍ତି ।

## ପୁରସ୍କାର ଏବଂ ସ୍ୱୀକୃତି
ଲୁଥ୍ରା ବାଣିଜ୍ୟ ଏବଂ ଶିଳ୍ପରେ ଅବଦାନ ପାଇଁ ୨୦୧୩ ମସିହାରେ ପଦ୍ମଶ୍ରୀ (ଭାରତର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ) ସମେତ ଉତ୍କର୍ଷ ତଥା ଉଦ୍ୟୋଗୀତା ପାଇଁ ଅନେକ ପୁରସ୍କାର ଗ୍ରହଣ କରିଛନ୍ତି ।

## ଆଧାର
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଅରୁଣିମା ସିହ୍ନା

ଅରୁଣିମା ସିହ୍ନା‌ (ଜନ୍ମ: ୨୦ ଜୁଲାଇ ୧୯୮୯) ଭାରତର ଜଣେ ଜାତୀୟ ସ୍ତରର ପୂର୍ବତନ ଭଲୀବଲ ଖେଳାଳି ଏବଂ ଏଭରେଷ୍ଟ ଶିଖର ଉପରକୁ ଚଢିବାରେ ଭିନ୍ନକ୍ଷମ ପ୍ରଥମ ଭାରତୀୟ ମହିଳା ଅଟନ୍ତି ।

## ପ୍ରାରମ୍ଭିକ ଜୀବନ ଓ ବୃତ୍ତି
ଅରୁଣିମା ଏକ କାୟସ୍ଥ ପରିବାରରୁ ଅଟନ୍ତି । ସେ ଉତ୍ତରପ୍ରଦେଶର କେ.ଆମ୍ବେଦକାର ନଗରର ବାସିନ୍ଦା ଅଟନ୍ତି ଏବଂ ସେ ୨୦୧୨ ମସିହାରୁ କେନ୍ଦ୍ରୀୟ ଶିଳ୍ପ ସୁରକ୍ଷା ବଳ (ସିଏସଏଫ)ରେ ହେଡ କନେଷ୍ଟବଳ ଭାବରେ କାର୍ଯ୍ୟ କରିଆସୁଛନ୍ତି ।

## ଟ୍ରେନ ଦୁର୍ଘଟଣା
୧୨ ଏପ୍ରିଲ ୨୦୧୧ ମସିହାରେ, ଅରୁଣିମାଙ୍କ ବ୍ୟାଗ ଓ ସୁନା ଟାଣିବାକୁ ଉଦ୍ୟମ କରୁଥିବା ବେଳେ କିଛି ଅପରାଧୀଙ୍କଦ୍ୱାରା ବରେଲି ନିକଟ ପଦ୍ମାବତୀ ଏକ୍ସପ୍ରେସରୁ ଅରୁଣିମାଙ୍କୁ ଫିଙ୍ଗି ଦିଆଯାଇଥିଲା , ଯେଉଁଥିପାଇଁ ସେ ଗୋଟେ ଗୋଡ଼ ହରାଇଥିଲେ। 
 
## ଉଦ୍ୟମ
ଅପରାଧୀଙ୍କଦ୍ୱାରା  ଫୋପାଡ଼ି ଦିଆଯିବା ହେତୁ ଗୋଡ଼ ହରାଇବା ସତ୍ତ୍ୱେ ଅରୁଣିମା ୨୧ ମଇ ୨୦୧୩ ମସିହାରେ ଦୁନିଆର ସର୍ବୋଚ୍ଚ ଶିଖର  ମାଉଣ୍ଟ ଏଭରେଷ୍ଟ (୨୯୦୨୮ ଫୁଟ)କୁ ମାପ କରି ଏକ ନୂତନ ଇତିହାସ ସୃଷ୍ଟି କରିଥିଲେ।  ସେ ପ୍ରଥମ ଭିନ୍ନକ୍ଷମ ମହିଳା ଯିଏ  ହେବାର ରେକର୍ଡ ନିଜ ନାମରେ କରିନେଇଥିଲେ । ଟ୍ରେନ ଦୁର୍ଘଟଣା ପୂର୍ବରୁ ସେ ବିଭିନ୍ନ ଜାତୀୟ ପ୍ରତିଯୋଗିତାରେ ରାଜ୍ୟ ଭଲିବଲ ଏବଂ ଫୁଟବଲ ଦଳକୁ ପ୍ରତିନିଧିତ୍ୱ କରିଥିଲେ ।

## ସମ୍ମାନ ଓ ପୁରସ୍କାର
ଉତ୍ତରପ୍ରଦେଶର ସୁଲତାନପୁର ଜିଲ୍ଲାର ଭାରତ ଭାରତୀ ସଂସ୍ଥା ବିଶ୍ୱର ସର୍ବୋଚ୍ଚ ଶିଖର ଏଭରେଷ୍ଟ ପର୍ବତରେ ତ୍ରିରଙ୍ଗା ଉତ୍ତୋଳନ କରିଥିବା ଏହି ଭିନ୍ନକ୍ଷମ ମହିଳାଙ୍କୁ ସୂର୍ଯ୍ୟପୁର ରତ୍ନ ପୁରସ୍କାର ପ୍ରଦାନ କରିବାକୁ ଘୋଷଣା କରାଯାଇଥିଲା । ୨୦୧୬ ମସିହାରେ ଅରୁଣିମା ସିହ୍ନାଙ୍କୁ ଆମ୍ବେଦକର ନଗର ମହୋତ୍ସବ ସମିତିଦ୍ୱାରା ଆମ୍ବେଦକର ନଗର ରତ୍ନ ପୁରସ୍କାର ପ୍ରଦାନ କରାଯାଇଥିଲା ।

## ଆଧାର
ଶ୍ରେଣୀ:ପଦ୍ମଶ୍ରୀ ଆୱାର୍ଡ ୨୦୧୫
ଶ୍ରେଣୀ:ପ୍ରଥମ ମହିଳା ଆୱାର୍ଡ
ଶ୍ରେଣୀ:ରାଣୀ ଲକ୍ଷ୍ମୀ ବାଇ ଆୱାର୍ଡ
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଭଲୀବଲ ଖେଳାଳୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପର୍ବତାରୋହୀ
ଶ୍ରେଣୀ:ଭାରତୀୟ ମହିଳା ଖେଳାଳି
ମଶିହ ଅଲିନେଜାଦ

**ମଶିହ ଅଲିନେଜାଦ**, (ପୂରା ନାମ ମସୌମେହ ଅଲିନେଜାଦ-ଘୋମି**,** ଜନ୍ମ: ୧୧ ସେପ୍ଟେମ୍ବର ୧୯୭୬) ଜଣେ ଆମେରିକୀୟ ସମ୍ବାଦଦାତ୍ରୀ, ଲେଖିକା, ସକ୍ରିୟ ରାଜନୀତିଜ୍ଞ ଓ ମହିଳା ଅଧିକାର କର୍ମକର୍ତ୍ତା । ଅଧୁନା ଅଲିନେଜାଦ ଭିଓଏ-ପିଏନଏନ ସେବାର ଉପସ୍ଥାପକ ତଥା ପ୍ରଯୋଜକ, ରେଡିଓ ଫାରଦାର ସମ୍ବାଦଦାତା, ମନୋଟୋ ଟେଲିଭିଜନର ସହାୟକ ଓ ଇରାନଓୟାରର ସହାୟକ ସମ୍ପାଦକ  ଅଛନ୍ତି ।
 
ଇରାନୀୟ ମହିଳା ଅଧିକାର ସମାଲୋଚନା ଉପରେ ଅଲିନେଜାଦ ମୁଖ୍ୟତଃ କେନ୍ଦ୍ରୀଭୂତ ରହୁଛନ୍ତି । ନିଉ ୟୋର୍କ ସହରରେ ବର୍ତ୍ତମାନ ନିର୍ବାସିତ ହୋଇ ଅଛନ୍ତି  ଓ ମାନବ ଅଧିକାର ନିମନ୍ତେ  ଜେନେଭା ସମ୍ମିଟରେ ପୁରସ୍କାର, ମେହଡି ସେମିନାର ଫାଉଣ୍ଡେସନ ତରଫରୁ ଓମିଡ ଜରନାଲିଜ୍ମ ପୁରସ୍କାର ଓ ଏଆଇବି ମିଡ଼ିଆ ଏକସେଲେନ୍ସ  ପୁରସ୍କାର ଭଳି ଅନେକ ପୁରସ୍କାର ପାଇଛନ୍ତି ।
 
ଇରାନ ସରକାର ତାଙ୍କୁ ଓ ତାଙ୍କ ପରିବାରକୁ ଉତ୍ପୀଡନ କରୁଥିବାରୁ ତାଙ୍କ ବିରୁଦ୍ଧରେ ୟୁଏସ ଫେଡେରାଲ କୋର୍ଟରେ ଅଲିନେଜାଦ କେଶ ଦାଏର କରିଛନ୍ତି । ଇରାନରେ ଝିଅମାନଙ୍କୁ ମୁଣ୍ଡ ତଳକୁ କରିବା, ଅଣଦଖଲକାରୀ ହେବା ଓ ନମ୍ର ହୋଇ ବଡ଼ ହେବାର ଶିକ୍ଷା ପାଇବା ଅନୁଭୂତିକୁ ନେଇ ସେ ୨୦୧୮ରେ ଦି ଉଇଣ୍ଡ ଅନ ମାଇଁ ହେୟାର ନାମକ ବହି ଲେଖିଥିଲେ । ୨୦୨୧ ମସିହାରେ ସଂଯୁକ୍ତ ରାଷ୍ଟ୍ରର ଜଣେ ଓକିଲ ଅନୁସାରେ ଇରାନ ସରକାର ତାଙ୍କୁ କିଡ଼ନାପ କରିବାକୁ ଏକ ଚକ୍ରାନ୍ତ କରିଥଲେ ।
 
## ପେଶା 
ମଶିହ ଅଲିନେଜାଦଙ୍କ ପୁରା ନାମ ଥିଲା ମସୌମେହ ଅଲିନେଜାଦ କିନ୍ତୁ ସେ ନାମର ପ୍ରଥମେ ମଶିହ ଲେଖୁଥିଲେ ଯାହା ମେସିଆହର ପର୍ସିଆ ନାମ ଥିଲା ।

## ଆଧାର
କ୍ଵାନ୍ତା ଏ. ଅହମଦ

**କ୍ୱାନ୍ତା ଏ. ଅହମଦ** ସଂଯୁକ୍ତ ରାଜ୍ୟ-ଯୁକ୍ତରାଷ୍ଟ୍ର ଆମେରିକାର ଜଣେ ଡାକ୍ତର ଯିଏ ନିଦ୍ରା ରୋଗର (sleep disorders) ବିଶେଷଜ୍ଞ ଭାବରେ ପ୍ରମୁଖ ସ୍ଥାନ ଅଧିକାର କରିଥିଲେ । ଏକାଧାରରେ ସେ ଜଣେ ସୁଲେଖିକା, ସାମ୍ବାଦିକା, ମହିଳା ଅଧିକାର କର୍ମକର୍ତ୍ତା ଥିଲେ ଓ ସାର୍ବଜନୀନ ଟିପ୍ପଣୀକାର ଥିଲେ । 
 
## ଶିକ୍ଷା ଓ ଜୀବନ 
ଅହମଦ ଜଣେ ପାକିସ୍ଥାନୀ ପ୍ରବାସୀର କନ୍ୟା ଭାବରେ ଇଂଲଣ୍ଡରେ ବାସ କରୁଥିଲେ  ।  ସେ ଲଣ୍ଡନରେ ବଡ଼ ହୋଇ ନଟିଙ୍ଗହାମ ବିଶ୍ୱବିଦ୍ୟାଳୟରୁ ସ୍ନାତକ ଶିକ୍ଷା ଲାଭ କରିଥିଲେ । ସେ ୧୯୯୨ ମସିହାରେ ଡାକ୍ତରୀ ଶିକ୍ଷା ନିମନ୍ତେ ନିଉ ୟର୍କ ସହରକୁ ଯାଇଥିଲେ । ଆମେରିକା ଭିସା ନଥିବାରୁ ସେ ସାଉଦୀ ଆରବକୁ ଏକ ବର୍ଷ ପାଇଁ ଅଭ୍ଯାସ କରିବାକୁ ଯାଇଥିଲେ । ଏକ ମହିଳା ଭାବରେ ତାଙ୍କର ଦୈନନ୍ଦିନ ଭେଷଜ ଅଭ୍ଯାସ ସବୁକୁ ଲିପିବଦ୍ଧ କରି ପୁସ୍ତକ ଆକାରରେ ଛପେଇଥିଲେ । ଜୁନ ମାସ ୨୦୧୩ ମସିହାରେ ଇସ୍ରାଏଲ ଦେଶସାରା ଗସ୍ତ କରି ବିଭିନ୍ନ ଗବେଷଣା ଅନୁଷ୍ଠାନ ଓ ବିଶ୍ୱବିଦ୍ୟାଳୟରେ ବକ୍ତୃତା ଦେଇଥିଲେ । ଅବଶେଷରେ ସେ ୨୦୧୫ ମସିହାରେ ଆମେରିକା ନାଗରିକ ହେଲେ କିନ୍ତୁ ବ୍ରିଟିଶ ନାଗରିକତ୍ୱ ରଖିଥିଲେ । ସେ ଅଧୁନା ନିଉ ୟର୍କ ସହରରେ ରହୁଛନ୍ତି ।
 
## ଡାକ୍ତରୀ ଜୀବନ 
ସାଉଦୀ ଆରବ (Kingdom of Saudi Arabia) ରାଜ୍ୟର ଜାତୀୟ ଗାର୍ଡ ( National Guard Health Affairs)  ଡାକ୍ତରୀ ପ୍ରାକ୍ଟିସ କରୁଥିଲେ ।
୧୯୯୬ ମସିହାରେ ସେ ଆମେରିକା ଫେରିଆସି ଚାର୍ଲଷ୍ଟୋନରେ ଥିବା ଦକ୍ଷିଣ କାରୋଲିନାର ମେଡିକାଲ ୟୁନିଭରସିଟି ଅଫ ସାଉଥ କାରୋଲିନାରେ ଚିକିତ୍ସାରେ ରତ ହେଲେ ଓ  ଗାର୍ଡେନ ସିଟି, ସାଉଥ କାରୋଳୟନାରେ ଥିବା ୱିନଥ୍ରପ ବିଶ୍ୱବିଦ୍ୟାଳୟର ନିଦ୍ରା ବେମାରି ଅନୁଷ୍ଠାନରେ କର୍ମରତ ରହିଲେ । 
 
ଷ୍ଟେଟ ୟୁନିଭରସିଟି ଅଫ ନିଉ ୟର୍କରେ ୨୦୧୧ରେ ଆହମଦ ଆସୋସିଏଟ ପ୍ରଫେସର ଭାବରେ କାର୍ଯ୍ୟରତ ଥିଲେ  । ଏହା ବ୍ୟତୀତ ସ୍କଟଲାଣ୍ଡର ସ୍କୁଲ ଅଫ ହେଲଥ ଆଣ୍ଡ ଲାଇଫ ସାଇନ୍ସ ଅନୁଷ୍ଠାନରେ ଅବୈତନିକ ପ୍ରଫେସର ଭାବରେ ଓ ଇସ୍ରାଏଲର ହାଇଫାରେ ଥିବା ଟେକନିଅନ-ଇସ୍ରାଏଲ ଇନଷ୍ଟିଚ୍ୟୁଟ ଅଫ ସାଇନସ ଆଣ୍ଡ ଟେକନୋଲୋଜିରେ ହନରାରି ଫେଲୋ ଥିଲେ ।  In 2014, she was appointed media spokeswoman for the American Academy of Sleep Medicine.
 
## ସାହିତ୍ୟ ଓ ପତ୍ରିକାରେ ପେଶା 
ସାଉଦୀ ଆରବରେ ଚିକିତ୍ସକ ଭାବରେ ତାଙ୍କର ଅଭିଜ୍ଞତାକୁ ନେଇ ସେ ‘ଇନ ଡି ଲ୍ୟାଣ୍ଡ ଅଫ ଇନାଭିଜିବ୍ଲ ଓମେନ’ ନାମକ ପୁସ୍ତକ ଲେଖିଥିଲେ ।
 
ଚିକିତ୍ସା ଶାସ୍ତ୍ର, ରାଜନୀତି, ନାରୀବାଦ, ଇସଲାମ ଓ ସାମ୍ପ୍ରତିକ ଘଟଣାବଳୀ ବିଷୟରେ ସାମାଜିକ ଟିପ୍ପଣୀକାର ଭାବରେ ଅହମଦ କାମ କରିଥିଲେ । ଦି ସ୍ପେକଟାଟର, ହଫିଙ୍ଗଟନ ପୋଷ୍ଟ, ଦି ନିଉ ୟର୍କ ପୋଷ୍ଟ, ଦି ଡେଲି କଲର, ୟୁଏସଏ ଟୁଡେ, ଦି ଗାଡ଼ିଆନ, ଜେରୁସାଲେମ ପୋଷ୍ଟ ଓ ଦି ତାଲିଗ୍ରାଫ ପତ୍ର ପତ୍ରିକାମାନଙ୍କରେ ବିଭିନ୍ନ ନିବନ୍ଧ ଦେଉଥିଲେ । ଅଲ ଜଜିରା, ସିଏନଏନ, ଓ ଫକ୍ସ ନ୍ଯୁଜରେ ମିଡ଼ିଆ ପଣ୍ଡିତ ଭାବରେ କାମ କରିଥିଲେ । 
 
## ଇସଲାମ ଓ ଇସଲାମତ୍ୱ ଉପରେ ମତାମତ
ଅହମଦ ମୁସଲମାନ ଥିଲେ କିନ୍ତୁ ଇସଲାମ ଧର୍ମର କେତେକ ତଥ୍ୟକୁ ସମାଲୋଚନା କରୁଥିଲେ, ବିଶେଷତଃ କେତେକ ସ୍ଥାନରେ ମହିଳାମାନଙ୍କ ଉପରେ ହେଉଥିବା ଅତ୍ୟାଚାର ଓ ଇସଲାମ ଧର୍ମର ବିଚାରଧାରାକୁ ସମାଲୋଚନା କରୁଥିଲେ । ଇସଲାମର ଉଦାରବାଦୀ ଶିକ୍ଷାକୁ ପ୍ରତ୍ୟାଖ୍ୟାନ କରି ହିଂସା, ଗଣତନ୍ତ୍ରକୁ ଶୋଷଣ, ଇସଲାମର ଚରମପନ୍ଥୀଙ୍କ ସହିତ ବନ୍ଧୁତା କରିବା  କେତେକ ଧର୍ମାବଲମ୍ବୀଙ୍କର ନୀତି ଥିଲା ।
ସୁଭଦ୍ରା ମହତାବ

**ସୁଭଦ୍ରା ମହତାବ** (୧୯୦୦ – ୧୯୭୮) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଓ ରାଜନୀତିଜ୍ଞା ଥିଲେ । ହରେକୃଷ୍ଣ ମହତାବାଙ୍କଦ୍ୱାରା ଅନୁପ୍ରେରିତ ହୋଇ ସେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ ଏବଂ ପ୍ରଥମ ଓଡ଼ିଆ ମହିଳା ସ୍ୱାଧୀନତା ସଂଗ୍ରାମ ଭାବରେ ସେ କାରାବରଣ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଭୁବନେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁଭଦ୍ରା ମହତାବ କେନ୍ଦ୍ରାପଡ଼ା ଜିଲ୍ଲାର ହାଣ୍ଡିଭଙ୍ଗା ଗାଆଁରେ ୧୯୦୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆନନ୍ଦରାମ ସିଂହ ଓ ପତିଙ୍କ ନାମ ହରେକୃଷ୍ଣ ମହତାବ ।

## ସ୍ୱାଧୀନତା ସଂଗ୍ରାମରେ ଯୋଗଦାନ 
ସୁଭଦ୍ରା ମହାତାବ ହରେକୃଷ୍ଣ ମହତାବଙ୍କଦ୍ୱାରା ପ୍ରେରିତ ହୋଇ ଅସହଯୋଗ ଆନ୍ଦୋଳନରେ ଯୋଗ ଦେଇଥିଲେ । ଆଗରପଡ଼ାଠାରେ ହରେକୃଷ୍ଣ ମହତାବଙ୍କଦ୍ୱାରା ସ୍ଥାପିତ ହୋଇଥିବା ଗାନ୍ଧୀ କର୍ମ ମନ୍ଦିରର ପରିଚାଳିକା ଥିଲେ ସେ । ସ୍ୱାଧୀନତା ସଂଗ୍ରାମ ଆନ୍ଦୋଳନ ସମୟରେ ସେ ବନ୍ଦୀ ହୋଇ ହାଜିରାବାଗ ଜେଲ୍‌ରେ ତିନି ମାସ କାରାବାସରେ ଥିଲେ । ସୁଭଦ୍ରା ଦେବୀ ଓଡ଼ିଶାର ପ୍ରଥମ ମହିଳା ସ୍ୱାଧୀନତା ସଂଗ୍ରାମୀ ଭାବରେ ଜେଲ୍ ଯାଇଥିଲେ ।

## ମୃତ୍ୟୁ 
ସୁଭଦ୍ରା ମହତାବ ୧୯୭୮ ମସିହାରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୭୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଭାରତର ମହିଳା ସ୍ୱାଧୀନତା ସଂଗ୍ରାମୀ
ବାଙ୍ଗାଲୋର ଭେଙ୍କେଟରାମିୟା ନାଗରତ୍ନା

**ବାଙ୍ଗାଲୋର ଭେଙ୍କେଟରାମିୟା ନାଗରତ୍ନା** (ଜନ୍ମ ୩୦ ଅକ୍ଟୋବର ୧୯୬୨) ଭାରତର ଉଚ୍ଚତମ ନ୍ୟାୟାଳୟର ଜଣେ ମହିଳା ବିଚାରପତି ।  କର୍ଣ୍ଣାଟକ ଉଚ୍ଚ ନ୍ୟାୟାଳୟରେ ୨୦୦୮ରୁ ୨୦୨୧ ଯାଏଁ ବିଚାରପତି ରହିଥିବା ଶ୍ରୀମତି ନାଗରତ୍ନା ହେଉଛନ୍ତି ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଶ୍ରୀ ଇ ଏସ୍ ଭେଙ୍କଟରାମିୟାଙ୍କ କନ୍ୟା ।  

## ପ୍ରାରମ୍ଭିକ ଜୀବନ ଏବଂ ଶିକ୍ଷା 
ନାଗରତ୍ନାଙ୍କ ପିତା ଇ. ଏସ୍. ଭେକେଟରାମିୟା ଥିଲେ ଭାରତର ଉଚ୍ଚତମ ନ୍ୟାୟାଲୟର ୧୯ ତମ ମୁଖ୍ୟ ବିଚାରପତି । ନାଗରତ୍ନା ଦିଲ୍ଲୀ ବିଶ୍ୱବିଦ୍ୟାଳୟର 'କ୍ୟାମ୍ପସ ଲ ସେଣ୍ଟର'ରେ ଆଇନ ଡିଗ୍ରୀ ଅଧ୍ୟୟନ କରିଥିଲେ ।

## ବୃତ୍ତିଗତ ଜୀବନ 
କର୍ଣ୍ଣାଟକ ବାର କାଉନସେଲରେ ସେ ୧୯୮୭ ମସିହାରେ ଯୋଗ ଦେଇ ସାମ୍ବିଧାନିକ ଓ ବାଣିଜ୍ୟିକ ଆଇନରେ ଓକିଲାତି ଆରମ୍ଭ କଲେ । ଏହା ପରେ ୨୦୦୮ ମସିହାରେ ସେ କର୍ଣ୍ଣାଟକ ଉଚ୍ଚ ନ୍ୟାୟାଲୟର ଏକ ଅତିରିକ୍ତ ବିଚାରପତି ଭାବେ ଯୋଗ ଦେଲ ।  ୧୭ ଫେବୃୟାରୀ ୨୦୧୦ରେ ତାଙ୍କୁ କର୍ଣ୍ଣାଟକ ଉଚ୍ଚ ନ୍ୟାୟାଳୟର ଏକ ସ୍ଥାୟୀ ବିଚାରପତି ଭାବେ ନିଯୁକ୍ତି ଦିଆଗଲା । ମେ ୨୦୨୦ରେ ଭାରତର୍ ଉଚ୍ଚତମ ନ୍ୟାୟାଲୟକୁ ବିଚାରପତି ଭାବେ ପଦୋନ୍ନତି ପାଇବା ନିମନ୍ତେ ତାଙ୍କ ନାମ ସୁପାରିସ ହେବା ଜଣାଗଲା । ୨୬ ଅଗଷ୍ତ ୨୦୨୧ରେ ସେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଭାବେ ନିଯୁକ୍ତି ପାଇଲେ ଏବଂ ୩୧ ଅଗଷ୍ତ ୨୦୨୧ରେ ସେ ଏହି ପଦବୀରେ ଶପଥ ଗ୍ରହଣ କଲେ । ବରିଷ୍ଠତା କ୍ରମରେ ୨୦୨୭ ମସିହାରେ ସେ ଭାରତର ଉଚ୍ଚତମ ନ୍ୟାୟାଳୟର ପ୍ରଥମ ମହିଳା ବିଚାରପତି ହେବା ସମ୍ଭାବନା ରହିଛି ।

## କିଛି ଗୁରୁତ୍ୱପୂର୍ଣ୍ଣ ରାୟ 
* ୨୦୧୨ ମସିହାରେ ଏକ ମିଳିତ ବେଞ୍ଚରେ ତାଙ୍କଦ୍ୱାରା ପ୍ରଦତ୍ତ ଏକ ରାୟରେ ସେ ମିଥ୍ୟା ଖବର ତଥା ଗୁଜବ ରୋକିବା ନିମନ୍ତେ 'ପ୍ରସାରଣ ମିଡ଼ିଆ' କେନ୍ଦ୍ର ସରକାରଙ୍କ ନିୟନ୍ତ୍ରଣାଧୀନ ନ ହୋଇ ଏକ ସ୍ୱତନ୍ତ୍ର ସଂସ୍ଥାଦ୍ୱାରା ପରିଚାଳିତ ହେବାର ସମ୍ଭାବନାକୁ ବିଚାର କରିବା ସହ ପ୍ରସାରଣ ମିଡ଼ିଆର ସ୍ୱାୟତ୍ତତା ବଜାୟ ରଖିବା ପାଇଁ ପଦକ୍ଷେପ ନେବାକୁ କେନ୍ଦ୍ର ସରକାରଙ୍କୁ ନିର୍ଦ୍ଦେଶ ଦେଇଥିଲେ ।

* ୨୦୧୬ ମସିହାରେ ଅନ୍ୟ ଜଣେ ବିଚାରପତିଙ୍କ ସହ ଏକ ବେଞ୍ଚରେ ସେ ଦେଇଥିବା ଏକ ରାୟ ଅନୁସାରେ କର୍ଣ୍ଣାଟକ ସରକାରଙ୍କ ମଟର ଟ୍ୟାକ୍ସ ସମ୍ପର୍କିତ ଏକ ଆଇନ ଯେଉଁଥିରେ କି କର୍ଣ୍ଣାଟକ ବ୍ୟତୀତ ଅନ୍ୟରାଜ୍ୟରୁ କିଣାଯାଇଥିବା ଯାନବାହନକୁ କର୍ଣ୍ଣାଟକରେ ବ୍ୟବହାର କରିବାକୁ ହେଲେ ବାଧ୍ୟତାମୂଳକ 'ଆଜୀବନ ଟ୍ୟାକ୍ସ' ଦେବାକୁ ପଡ଼ିବା ଭଳି ଏହି ଆଇନକୁ ଅସାମ୍ବିଧାନିକ କହି ରଦ୍ଦ କରିଦେଇଥିଲେ ।

* ୨୦୧୯ ମସିହାରେ ଅନ୍ୟଦୁଇଜଣ ବିଚାରପତିଙ୍କ ସହ ସେ ଦେଇଥିବା ଏକ ରାୟ ଅନୁସାରେ "ମନ୍ଦିରଗୁଡିକ ବାଣିଜ୍ୟିକ ଅନୁଷ୍ଠାନ ନୁହେଁ, ଅତଏବ ଗ୍ରାଚୁଇଟି ଦେଣ ସମ୍ପର୍କିତ ଶ୍ରମ ଆଇନର ଧାରା ମନ୍ଦିରରେ କାର୍ଯ୍ୟ କରୁଥିବା କର୍ମଚାରୀଙ୍କ କ୍ଷେତ୍ରରେ ଲାଗୁ ହେବ ନାହିଁ" ।

* କରୋନା ସଂକ୍ରମିତ ଅଞ୍ଚଳରେ ବିଦ୍ୟାଳୟ ଗୁଡ଼ିକରେ ଦିଆଅଯାଉଥିବା ମଧ୍ୟାହ୍ନ ଭୋଜନ ବନ୍ଦ କରିଦିଆଯିବା ପାଇଁ କର୍ଣ୍ଣାଟକ ସରକାରଙ୍କଦ୍ୱାରା ଦିଆଯାଇଥିବା ପ୍ରସ୍ତାବକୁ କର୍ଣ୍ଣାଟକ ଉଚ୍ଚ ନ୍ୟାୟାଳୟର ଯେଉଁ ବେଞ୍ଚ ଖାରଜ କରିଦେଇଥିଲେ, ସେହି ବେଞ୍ଚ ଅନ୍ୟତମ ଚିଚାରପତି ଥିଲେ ନାଗରତ୍ନା । ଏହି ବେଞ୍ଚଦ୍ୱାରା ଦିଆଯାଇଥିବା ରାୟରେ ରାଜ୍ୟର ସମସ୍ତ ଛାତ୍ରଛାତ୍ରୀ ଯେପରି ଅନଲାଇନ ପାଠ ପଢ଼ିବାର ସମସ୍ତ ସୁବିଧା ପାଇବେ ତାହା ନିଶ୍ଚିତ କରିବା ପାଇଁ କର୍ଣ୍ଣାଟକ ଉଚ୍ଚ ନ୍ୟାୟାଳୟ ରାଜ୍ୟ ସରକାରଙ୍କୁ ଏହି ମର୍ମରେ ଏକ ଆଦେଶ ଜାରି କରିଥିଲେ । ଏହା ସହିତ କର୍ଣ୍ଣାଟକରେ ଶିକ୍ଷାଦାନ କରୁଥିବା ସମସ୍ତ ଶିକ୍ଷକ ତଥା ଶିକ୍ଷାନୁଷ୍ଠାନର ଅନ୍ୟ କର୍ମଚାରୀଙ୍କୁ କରୋନାର 'ସମ୍ମୁଖ ଯୋଦ୍ଧା' ଭାବେ ମାନ୍ୟତା ଦେବାକୁ ସରକାରଙ୍କୁ ନିର୍ଦ୍ଦେଶ ମଧ୍ୟ ପ୍ରଦାନ କରିଥିଲେ ।

* ସେପ୍ଟେମ୍ବର ୨୦୨୦ରେ ସେ ଅନ୍ୟଜଣେ ବିଚାରପତିଙ୍କ ସହ ଏକ ମିଳିତ ବେଞ୍ଚରେ ଏକ ରାୟ ପ୍ରଦାନ କରି କରୋନା କାଳରେ କର୍ଣ୍ଣାଟକ ସରକାର, ସରକାରୀ ତଥା ବେସରକାରୀ ଶିକ୍ଷାନୁଷ୍ଠାନରେ ପ୍ରବେଶ ନିମନ୍ତେ ପ୍ରଣୟନ କରିଥିବା ଏକ ଆଇନକୁ ବୈଧ ଘୋଷଣା କରିଥିଲେ । ଫଳରେ ଉଭୟ କ୍ଷେତ୍ରରେ ପ୍ରବେଶ ପ୍ରକ୍ରିୟାର ସରଳିକରଣ ହେବା ସହ ବେସରକାରୀ ଶିକ୍ଷାନୁଷ୍ଠାନଗୁଡ଼ିକର ପ୍ରବେଶ ସମ୍ପର୍କିତ କିଛି ଏକଚାଟିଆ ଅଧିକାର ସଂକୁଚିତ ହୋଇଥିଲା ।

## ଆଧାର 
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଭାରତୀୟ ମହିଳା ବିଚାରପତି
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଭାରତୀୟ ମହିଳା ଆଇନଜ୍ଞ
ବିଦ୍ୟା ଦେବୀ ଭଣ୍ଡାରୀ

ବିଦ୍ୟା ଦେବୀ ଭଣ୍ଡାରୀ ଦେଶର ଗଣତାନ୍ତ୍ରିକ ଇତିହାସରେ ଦ୍ୱିତୀୟ ତଥା ନେପାଳର ପ୍ରଥମ ମହିଳା ରାଷ୍ଟ୍ରପତି ।  ସେ ନେପାଳର ପୂର୍ବତନ ରାଜନେତା ତଥା ନେପାଳର କମ୍ୟୁନିଷ୍ଟ ପାର୍ଟିର ନେତା ଅଟନ୍ତି । କୁଲ ବାହାଦୂର ଗୁରୁଙ୍ଗଙ୍କୁ ପରାସ୍ତ କରି ୫୪୯ଟି ମଧ୍ୟରୁ ୩୨୭ ଭୋଟ ପାଇ ସେ ରାଷ୍ଟ୍ରପତି ଭାବେ ନିର୍ବାଚିତ ହୋଇଥିଲେ।  ସେ ନେପାଳର ପ୍ରତିରକ୍ଷା ମନ୍ତ୍ରାଳୟରୁ ପୂର୍ବତନ ପ୍ରତିରକ୍ଷା ମନ୍ତ୍ରୀ ମଧ୍ୟ ରହିଛନ୍ତି । 

## ପ୍ରାରମ୍ଭିକ ଜୀବନ
ବିଦ୍ୟା ଭଣ୍ଡାରୀଙ୍କ ଜନ୍ମ ୧୯ ଜୁନ ୧୯୬୧ ମସିହାରେ ନେପାଳର ଭୋଜପୁର ଜିଲ୍ଲାରେ ରାମ ବାହାଦୂର ପାଣ୍ଡେ ଏବଂ ମିଥିଳା ପାଣ୍ଡେଙ୍କ ଘରେ ହୋଇଥିଲା । ସେ ଅଳ୍ପ ବୟସରେ ଛାତ୍ର ରାଜନୀତିରେ ଯୋଗ ଦେଇଥିଲେ । ସେ ତାଙ୍କ ସମୟର ଜଣେ ଚରିତ୍ରବାଦୀ ତଥା ପ୍ରଭାବଶାଳୀ ନେତା ଭାବରେ ପ୍ରସିଦ୍ଧ କମ୍ୟୁନିଷ୍ଟ ନେତା ମଦନ ଭଣ୍ଡାରୀଙ୍କ ପତ୍ନୀ ଅଟନ୍ତି । ତେବେ ୧୯୯୩ ମସିହାରେ ଏକ ସଡକ ଦୁର୍ଘଟଣାରେ ସ୍ୱାମୀଙ୍କ ଅକାଳ ବିୟୋଗ ପରେ ସେ ଲାଇମଲାଇଟ ହୋଇଥିଲେ ।

## ରାଜନୈତିକ ଯାତ୍ରା
୧୯୯୪ ଏବଂ ୧୯୯୯ ମସିହାରେ ବିଧାନ ସଭା ନିର୍ବାଚନରେ ତତ୍କାଳୀନ ପ୍ରଧାନମନ୍ତ୍ରୀ କୃଷ୍ଣ ପ୍ରସାଦ ଭଟ୍ଟରାଇ ଏବଂ ଦାମନାଥ ଧୁଙ୍ଗନଙ୍କୁ ପରାସ୍ତ କରିବା ପରେ ବିଦ୍ୟା ଦୁଇଥର ନିର୍ବାଚିତ ହୋଇଥିଲେ । ତେବେ ୨୦୦୮ ମସିହାରେ ବିଧାନ ସଭା ନିର୍ବାଚନ ସମୟରେ ତାଙ୍କୁ ପରାଜୟର ସାମ୍ନା କରିବାକୁ ପଡିଥିଲା । ସେ ମାଧବ କୁମାର ନେପାଳଙ୍କ ନେତୃତ୍ୱରେ ପ୍ରତିରକ୍ଷା ମନ୍ତ୍ରୀ ଭାବରେ ନିର୍ବାଚିତ ହୋଇଥିଲେ । ସେ ୨୦୧୩ ମସିହାରେ ଦ୍ୱିତୀୟ ବିଧାନ ସଭା ନିର୍ବାଚନରେ ଆନୁପାତିକ ନିର୍ବାଚନ ବ୍ୟବସ୍ଥା ଅଧୀନରେ ନିର୍ବାଚିତ ହୋଇଥିଲେ ।

=ଆଧାର=
ଶ୍ରେଣୀ:ନେପାଳ କମ୍ୟୁନିଷ୍ଟ ପାର୍ଟି
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ନେପାଳର ପ୍ରତିରକ୍ଷା ମନ୍ତ୍ରାଳୟ
ଶ୍ରେଣୀ:ପ୍ରତିରକ୍ଷା ମନ୍ତ୍ରୀ
ସେମାଗ୍ଲୁଟାଇଡ

**ସେମାଗ୍ଲୁଟାଇଡ, (**ଇଂରାଜୀ ଭାଷାରେ **Semaglutide,** ଏକ ବିକ୍ରୟ ନାମ ଓଜେମ୍ପିକ/ **Ozempic)** ଯାହା ମଧୁମେହ ଟାଇପ ୨ ରୋଗର ଚିକିତ୍ସା ନିମନ୍ତେ ବ୍ୟବ‌ହାର କାରାଯାଏ ।  ଏହା ରକ୍ତ ଶର୍କରା ନିୟନ୍ତ୍ରଣରେ ଉନ୍ନତି ଆଣେ, ଯାହା ହୃତ୍‌ପିଣ୍ଡ ରୋଗର ଆଶଙ୍କା କମେଇଦିଏ ଏବଂ ବୃକ୍‌କ ରୋଗ ସଙ୍କଟ କମେଇଦିଏ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ଏବଂ ସ୍ତନ୍ୟପାନ କରାଇବା ସମୟରେ ନଦେବାକୁ ପରାମର୍ଶ ଦିଆଯାଏ। ବ୍ରିଟେନରେ ୨୦୨୦ରେ ଏହାର ୨ ମିଗ୍ରା ଇଞ୍ଜେକସନର ମୂଲ୍ୟ ୭୩ ପାଉଣ୍ଡ ଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମୁକ୍ତା ଝୋଡ଼ିଆ

**ମୁକ୍ତା ଝୋଡ଼ିଆ** ଜଣେ ଭାରତୀୟ-ଆଦିବାସୀ ଅଧିକାର କର୍ମୀ । ସେ ଓଡ଼ିଶାର ରାୟଗଡ଼ା ଜିଲ୍ଲାସ୍ଥିତ କାଶିପୁରଠାରେ ସକ୍ରିୟ ଭାବେ କାର୍ଯ୍ୟ କରନ୍ତି । ସେ ସେଠାରେ ଆଦିବାସୀମାନଙ୍କର ଜଳ, ଜମି ଓ ଜଙ୍ଗଲ ଉପରେ ଅଧିକାର ପାଇଁ ଆନ୍ଦୋଳନର ନେତୃତ୍ୱ ନେଇଆସିଛନ୍ତି । ପାଖାପାଖି ୨୫,୦୦୦ ଆଦିବାସୀଙ୍କ ଜୀବନକୁ ପ୍ରଭାବିତ କରି ଓ ସେମାନଙ୍କର ୭୫% ଚାଷଜମିରୁ ସେମାନଙ୍କୁ ବିତାଡ଼ିତ କରି ତଥା ସେମାନଙ୍କୁ ବିସ୍ଥାପିତ କରିବାକୁ ଯାଉଥିବା କାଶିପୁରସ୍ଥିତ ହିଣ୍ଡାଲକୋ ବକ୍ସାଇଟ ଖଣି ବିକାଶ ବିରୋଧରେ ୨୦୦୦ ମସିହାରେ ସେ ଆନ୍ଦୋଳନ ଆରମ୍ଭ କରିଥିଲେ । ତାଙ୍କର ଜୀବନବ୍ୟାପୀ ଆନ୍ଦୋଳନ ନିମନ୍ତେ ତାଙ୍କୁ ୨୦୦୭ ମସିହାରେ "ଚିଙ୍ଗାରୀ ଆୱାର୍ଡ଼ ଫର ଉଇମେନ ଏଗେନଷ୍ଟ କର୍ପୋରେଟ କ୍ରାଇମ" (ଅର୍ଥ: *କର୍ପୋରେଟ୍ ଅପରାଧ ବିରୋଧରେ ମହିଳାମାନଙ୍କ ପାଇଁ ଚିଙ୍ଗାରୀ ପୁରସ୍କାର*) ମିଳିଥିଲା ।

## ଜୀବନୀ 
ମୁକ୍ତା ଝୋଡ଼ିଆ ଓଡ଼ିଶାର ରାୟଗଡ଼ା ଜିଲ୍ଲାସ୍ଥିତ ଶିତିଗୁଡ଼ା-ଗଉଡ଼ଗୁଡ଼ା ଗ୍ରାମରେ ଏକ ଝୋଡ଼ିଆ ପରଜା ପରିବାରରେ ଜନ୍ମଗ୍ରହଣ କରିଥିଲେ । ହିଣ୍ଡାଲକୋ ବକ୍ସାଇଟ ଖନନ ଓ କାରଖାନା ବିକାଶ ଯୋଗୁ କାଶିପୁର ଅଞ୍ଚଳର ପ୍ରାୟ ୬୦,୦୦୦ ଲୋକ ବିସ୍ଥାପିତ ହେବା ବିପଦର ସମ୍ମୁଖୀନ ହୋଇଥିଲେ । ଖଣି ଖନନ ହେତୁ ସେଠାକାର ଗ୍ରାମଗୁଡ଼ିକ ଏହି ଅଞ୍ଚଳରେ ୭୫ ପ୍ରତିଶତ ଚାଷଜମି ହରାଇଥାନ୍ତେ । ସେ ୧୯୯୫ ମସିହାରେ ଆରମ୍ଭ ହୋଇଥିବା ଏହି ଆନ୍ଦୋଳନର ନେତୃତ୍ୱ ନେଇ ଚକା ଜାମ, ଧାରଣା, ରାସ୍ତା ଅବରୋଧ ଆଦିର ଆୟୋଜନ କରିଆସିଛନ୍ତି । ତାଙ୍କ ନେତୃତ୍ତ୍ୱରେ ୨୦୦୦ ମସିହାରେ ମାଇକାଞ୍ଚଠାରେ ଏକ ଶାନ୍ତିପୂର୍ଣ୍ଣ ପ୍ରଦର୍ଶନ ସମୟରେ ପୋଲିସ ତିନି ଜଣ ଆଦିବାସୀଙ୍କୁ ହତ୍ୟା କରିଥିଲା ।

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଝୋଡ଼ିଆ ପରଜା
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ମାଣ

## ଜମିର ଆକାର 
thumb|ମାଣଜମିର ଆକାର ବା କ୍ଷେତ୍ର ପରିମାଣ ମାପିବା ପାଇଁ ମାଣ ଏକ ପରିମାପର ଏକକ | ପଚିଶ ଗୁଣ୍ଠ ପରିମିତ ଜମିକୁ ନେଇ ଏକ ମାଣ ଜମି ହେଇଥାଏ ।

## ଶସ୍ୟର ପରିମାଣ 
ଶସ୍ୟାଦିର ପରିମାଣ ମାପିବା ପାଇଁ ମାଣ ଏକ ପରିମାପର ଏକକ ।

ଶସ୍ୟାଦି ମପାଯିବା ପାଇଁ ଗଉଣୀ ବେତ, ଲୁହା, ପିତଳ, କାଠ ଆଦିର ଏକ ଗହୀରିଆ ପାତ୍ରକୁ ବ୍ୟବହାର କରା ଯାଇଥାଏ । ତାକୁ  ମାଣ କୁହାଯାଏ ।
ଝମକ ଘିମିରେ

ଝମକ ଘିମିରେ‌ (ଜନ୍ମ:୧୯୮୦ ମସିହା, କାଚିଡ଼େ, ଧନକୁଟା, ନେପାଳ ) ଜଣେ ଦକ୍ଷ ନେପାଳୀ ମହିଳା ସୃଷ୍ଟିକର୍ତ୍ତା ଅଟନ୍ତି । (ସେରେବେଲମ) ମସ୍ତିଷ୍କ ରୋଗରେ ପୀଡ଼ିତ ଘିମିରେ ହେଉଛନ୍ତି ଦୁନିଆର ଦଶମ ପ୍ରତିଭାବାନ ସାହିତ୍ୟିକ । ଜନ୍ମରୁ ସେମାନଙ୍କର ହାତ ଏବଂ ପାଦ ଗତିକରେ ନାହିଁ , ତେଣୁ ସେ ଠିଆ ହୋଇ ପାରନ୍ତି ନାହିଁ, ଚାଲନ୍ତି ନାହିଁ ଏବଂ କଥା କହିପାରନ୍ତି ନାହିଁ । କିନ୍ତୁ ସେ ଶୁଣି ପାରନ୍ତି ଏବଂ ସବୁ ବୁଝି ପାରନ୍ତି ।  ଆନୁଷ୍ଠାନିକ ଶିକ୍ଷା ପାଇବାରେ ଅସମର୍ଥ ଘିମିରେ ନିଜ ଭାଇ ଓ ଭଉଣୀମାନଙ୍କୁ ଦେଖିବା ଏବଂ ଶୁଣିବାଦ୍ୱାରା ନିଜର  ଦକ୍ଷତା ବିକାଶ କରିଥିଲେ । ସାହିତ୍ୟ ଲେଖା ପ୍ରତି ତାଙ୍କର ଆଗ୍ରହ ୯ବର୍ଷ ବୟସରେ ଆରମ୍ଭ ହୋଇଥିଲା। ସେ ନିଜ ପାଦ ସାହାଯ୍ୟରେ ଲେଖାଲେଖି କରନ୍ତି । ତାଙ୍କର ଲେଖା ନିୟମିତ ସ୍ତମ୍ଭ କାଣ୍ଟିପୁର ଦୈନିକ ଏବଂ ବ୍ଲାଷ୍ଟ ଟାଇମ୍ସ ପତ୍ରିକାରେ ପ୍ରକାଶିତ ହୋଇଥିଲା । ପ୍ରଭାକ ଗୋର୍ଖା ଡାକସିନ ବାହୁ ଚୌଥି ଲଗାୟତରେ ଅନେକ ପୁରସ୍କାର ଓ ସମ୍ମାନ ମିଳିଛି ।

## ପୁରସ୍କାର
*ଝମକଙ୍କୁ କବିତା ରାମ ବାଲ ସାହିତ୍ୟ ପ୍ରତୀକ ପୁରସ୍କାର ୨୦୧୫ ଅସ୍ୱିକୃତ ବିଚାର ସାହିତ୍ୟ ଆନ୍ଦୋଳନ ମିଳିଥିଲା । 

*ପରେ ଅସ୍ୱିକୃତ ବିଚାର ସାହିତ୍ୟ ପୁରସ୍କାର ୨୦୧୬ ଅସ୍ୱିକୃତ ବିଚାର ସାହିତ୍ୟ ଆନ୍ଦୋଳନ ମିଳିଥିଲା।  

*ପରେ ମଦନ ପୁରସ୍କାର ପ୍ରାପ୍ତ କରିଥିଲେ ।

## ଆଧାର
ଶ୍ରେଣୀ:ଲେଖିକା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୦ ଜନ୍ମ
ମମତା ମହନ୍ତ

**ମମତା ମହନ୍ତ** ଜଣେ ଭାରତୀୟ ରାଜନୀତିଜ୍ଞା । ସେ ବିଜୁ ଜନତା ଦଳର ସଦସ୍ୟ ଭାବରେ ଭାରତୀୟ ସଂସଦର ଉପର ସଦନରେ ରାଜ୍ୟ ସଭାର ସାଂସଦ ଭାବରେ ଓଡ଼ିଶାରୁ ପ୍ରତିନିଧିତ୍ୱ କରିଥିଲେ । ୩୧ ଜୁଲାଇ ୨୦୨୪ରେ, ସେ ରାଜ୍ୟସଭାରୁ ଇସ୍ତଫା ଦେଇଥିଲେ । ୨୦୨୦ ମସିହାରେ ଓଡ଼ିଶାରେ ୪ ଗୋଟି ରାଜ୍ୟ ସଭା ଆସନ ପାଇଁ ହୋଇଥିବା ନିର୍ବାଚନରେ ସେ ଚାରିଜଣ ପ୍ରାର୍ଥୀଙ୍କ ମଧ୍ୟରୁ ରଜ୍ୟ ସଭାକୁ ନିର୍ଦ୍ୱନ୍ଦରେ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ମମତା ମହନ୍ତ ୨୦୧୨ ମସିହାରେ ରାଜନୀତିରେ ଯୋଗ ଦେଇଥିଲେ । ୨୦୨୪ ମସିହା ଯାଏଁ, ସେ ବିଜୁ ଜନତା ଦଳରୁ ଇସ୍ତଫା ଦେଇଥିଲେ । ରାଜନୀତିର ଆରମ୍ଭରୁ, ସେ ତୃଣମୂଳ ସ୍ତରରେ କାର୍ଯ୍ୟ କରିବା ଆରମ୍ଭ କରିଥିଲେ । ୨୦୧୨ ମସିହାରେ ବିଶୋଇ ବ୍ଲକ୍‌ର ୩୪ ନମ୍ବର ଜୋନ୍‌ରୁ ଜିଲ୍ଲା ପରିଷଦ ସଦସ୍ୟା ଭାବେ ନିର୍ବାଚିତ ହୋଇଥିଲେ । ପରବର୍ତ୍ତୀ ସମୟରେ ତାଙ୍କୁ ମହିଳା ମୋର୍ଚ୍ଚା ସଭାପତି କରାଯାଇଥିଲା । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳ ପାଇଁ ତାଙ୍କର କୁଦୁମୀ ଆଦିବାସୀ ସମ୍ପ୍ରଦାୟର ଭୋଟ୍ ସଂଗ୍ରହର ମୂଳଭାର ଗ୍ରହଣ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ମୀରା ରାୟ

ମୀରା ରାୟ (ଜନ୍ମ:୩୧ ଡିସେମ୍ବର ୧୯୮୮) ଜଣେ ନେପାଳର ଟ୍ରେଲ ରନର ଏବଂ ସ୍କାଏ ରନର ଅଟନ୍ତି । ସେ ଅନେକ ଆନ୍ତର୍ଜାତିକ ପ୍ରତିଯୋଗିତାରେ ଭାଗ ନେଇଛନ୍ତି ଏବଂ ଅନେକ ପୁରସ୍କାର ଜିତିଛନ୍ତି । ସେ ୨୦୧୭ ମସିହା ନ୍ୟାସନାଲ ଜିଓଗ୍ରାଫିକ ଆଡ଼ଭେଞ୍ଜର ଅଫ ଦି ଇୟର ବିଜେତା ହୋଇଥିଲେ । 

## ଜୀବନୀ
ସେ ଦୁନିଆର କେତେକ ଚ୍ୟାଲେଞ୍ଜ ଟ୍ରେଲ ରେସରେ ଭାଗ ନେଇଛନ୍ତି ।

## ପ୍ରାରମ୍ଭିକ ଜୀବନ
ମୀରା ରାୟ ଦେଶର ପୂର୍ବରେ ଥିବା ଭୋଜପୁରର ଏକ ଦୂର ଗ୍ରାମରୁ ଆସିଛନ୍ତି । ବଡ଼ ହୋଇ ତାଙ୍କ ପରିବାର ଚାଷ ମାଧ୍ୟମରେ ଦୈନଦିନ ଆବଶ୍ୟକତା ପୂରଣ କରିବାକୁ ସଂଘର୍ଷ କଲେ । ସେ ପିତାମାତାଙ୍କୁ ଦୈନଦିନ ଘରକାମରେ ସାହାଯ୍ୟ କରିବା ପାଇଁ ୧୨ ବର୍ଷ ବୟସରେ ସ୍କୁଲ ଛାଡିଥିଲେ କାରଣ ତାଙ୍କ ପରିବାର ତାଙ୍କ ଶିକ୍ଷା ଦେଇପାରିନଥିଲେ।  ଜଳ ସଂଗ୍ରହ କରି ବଜାରକୁ ଯିବା ପାଇଁ ସେ ନିୟମିତ ଭାବେ ପାର୍ବତ୍ୟ ଅଞ୍ଚଳ ଉପରକୁ ଚାଲିଆସୁଥିଲେ । ୧୪ ବର୍ଷ ବୟସରେ ସେ ନିଜ ଗାଁ ଦେଇ ନିଯୁକ୍ତି ଦେବାବେଳେ ମାଓବାଦୀ ବିଦ୍ରୋହରେ ଯୋଗଦେବାକୁ ପିତାମାତାଙ୍କୁ ନ ଜଣେଇ ରାତି ଅଧରେ ଘରୁ ବାହାରିଥିଲେ । ସେ ଜଣେ ନାବାଳକ ହୋଇଥିବାରୁ ଯେତେବେଳେ ଗୃହଯୁଦ୍ଧ ଶେଷ ହେଲା ସେତେବେଳେ ସେ ନେପାଳ ସେନାରେ ଏକିକରଣ ପାଇଁ ଅଯୋଗ୍ୟ ଥିଲେ ଏବଂ ପରବର୍ତ୍ତୀ ସମୟରେ ତାଙ୍କୁ ଡିସଚାର୍ଜ କରାଯାଇଥିଲା । ଘରକୁ ଫେରିବା ପରେ ସେ ନିଜ ପରିବାରକୁ ସାହାଯ୍ୟ କରିବା ପାଇଁ ନିଜ ଜୀବନ ସହିତ ଅଧିକ କିଛି କରିବାର ସ୍ୱପ୍ନ ଦେଖିଥିଲେ ଏବଂ କରାଟେ ଏବଂ ଦୌଡ଼ିବା ପାଇଁ କାଠମାଣ୍ଡୁ ଯାତ୍ରା କରିଥିଲେ । 

## ଆଧାର
ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହିଳା ଖେଳାଳି
ମାରିଆ ଡୋମିଙ୍ଗାସ ଆଲଭେସ

**ମାରିଆ ଡୋମିଙ୍ଗାସ ଆଲଭେସ** (ଜନ୍ମ ୨୮, ନଭେମ୍ବର ୧୯୫୯), ଉପନାମ **ମାନା** (ଭଉଣୀ) **ମିକାଟୋ** ବା **ମିକାଟୋ**, ଓ ସ୍ୱତନ୍ତ୍ରତା (୧୯୯୯ ପୂର୍ବ ଟିମୋରେଜ ସ୍ୱାଧୀନତା ରେଫରେଣ୍ଡମ) ନିମନ୍ତେ ଅଭିଯାନ ଆରମ୍ଭ କରିଥିଲେ । 
## ରାଜନୈତିକ ଜୀବନ 
 ଆଲଭେସ ୨୦୦୦ ମସିହାରେ ପ୍ରଥମ ଜାତୀୟ ମହିଳା କଂଗ୍ରେସ ସ୍ଥାପନ କରିଥିଲେ ।  କିନ୍ତୁ ପୂର୍ବ ତିମୋରର ଜାତୀୟ ପାର୍ଲିଆମେଣ୍ଟକୁ ନିର୍ବାଚିତ ହୋଇନଥିଲେ । ଅଫିସ ଫର ଦି ପ୍ରମୋସନ ଅଫ ଇକୁଆଲିଟି ନିମନ୍ତେ ୨୦୦୨ ମସିହାରେ ସେ ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ,
 
## ପୁରସ୍କାର
୨୮ ନଭେମ୍ବର ୨୦୦୬ ମସିହାରେ ସେ ନିକୋଲୋ ଲାବାଟୋ ସରକାରଙ୍କଠାରୁ ପୂର୍ବ ତିମୋର ମୁକ୍ତି ନିମନ୍ତେ ତାଙ୍କର ଅବଦାନ ନିମନ୍ତେ ଅର୍ଡର, ଡେକରେଶନ ଓ ମେଡାଲ ପାଇଥିଲେ ।
 
## ପୁସ୍ତକ Publications 
* “୨୦୦୪ – ରକ୍ତରେ ଲିଖିତ” ଲେଖିକା - '''ମାରିଆ ଡୋମିଙ୍ଗାସ ଫର୍ନାଣ୍ଡେସ ଆଲଭେସ ଓ ଲଅରା ସୋରେଶ ଆବ୍ରାଣ୍ଟେସ ଓ ଫିଲୋମେନା ବି ରେଇସ ।
 
## ଆଧାର
ଦୀର୍ଘସ୍ଥାୟୀ ଶିରା ନ୍ୟୁନ ପ୍ରବାହ

**ଦୀର୍ଘସ୍ଥାୟୀ ଶିରା ନ୍ୟନ ପ୍ରବାହ, ଅନ୍ୟନାମ  କ୍ରନିକ ଭେନସ ଇନସଫିସିଏନ୍ସି / ସିଭିଆଇ (**ଇଂରାଜୀ ଭାଷାରେ **Chronic venous insufficiency/** **CVI),**  ରୋଗରେ ଗୋଡର ଶିରାରୁ ସାଧାରଣ ଭାବରେ ରକ୍ତ ଫେରିବା ପରିବର୍ତ୍ତେ ଜମାଟ ବାନ୍ଧିଥାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଏ. ଲକ୍ଷ୍ମୀ ବାଈ

**ଆଦୃତି ଲକ୍ଷ୍ମୀବାଇ** (୧୨ ଅକ୍ଟୋବର ୧୮୯୯ - ୨୭ ଜାନୁଆରୀ ୧୯୮୬) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଓ ରାଜନୀତିଜ୍ଞା ଥିଲେ । ସ୍ୱାଧୀନତା ସଂଗ୍ରାମ ସମୟରେ ସେ ବ୍ୟକ୍ତିଗତ ସତ୍ୟାଗ୍ରହ ନିମନ୍ତେ ମହାତ୍ମା ଗାନ୍ଧିଙ୍କଦ୍ୱାରା ମନୋନୀତ ହୋଇଥିଲେ ଏବଂ ସ୍ୱାଧୀନତା ସଂଗ୍ରାମ ଆନ୍ଦୋଳରେ ସେ ଏକାଧିକ ବାର କାରାବରଣ କରିଥିଲେ । ଓ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୪୬ ମସିହାରେ ସେ ଉପ-ବାଚସ୍ପତି ହୋଇଥିଲେ । ସେ ଓଡ଼ିଶାର ପ୍ରଥମ ମହିଳା ଉପବାଚସ୍ପତି ଅଟନ୍ତି ।

## ଜନ୍ମ, ପରିବାର ଓ ଶିକ୍ଷା 
ଏ. ଲକ୍ଷ୍ମୀ ବାଈ ୧୮୯୯ ମସିହାର ଅକ୍ଟୋବର ୧୨ ତାରିଖରେ ଗଞ୍ଜାମ ଜିଲ୍ଲାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବରାହଗିରି ଭେଙ୍କଟ ଯୋଗେଶ ଓ ମାଆଙ୍କ ନାମ ବରାହଗିରି ସୋଭମା । ସେ ହେଉଛନ୍ତି ବିଶିଷ୍ଟ ସ୍ୱାଧୀନତା ସଂଗ୍ରାମୀ, ଶ୍ରମିକ ନେତା ତଥା ଭାରତର ପୂର୍ବତନ ରାଷ୍ଟ୍ରପତି ବରାହଗିରି ଭେଙ୍କଟଗିରିଙ୍କ ଭଉଣୀ ।

## ସ୍ୱାଧୀନତା ସଂଗ୍ରାମରେ ଯୋଗଦାନ 
୧୯୨୧-୧୯୨୨ ମସିହାର ଅସହଯୋଗ ଆନ୍ଦୋଳନରେ ସେ ଜଣେ ସକ୍ରିୟ ସ୍ୱାଧୀନତା ସଂଗ୍ରାମୀ ଭାବରେ ଯୋଗଦ ଦେଇଥିଲେ । ସେ ପ୍ରଥମେ ଗଞ୍ଜାମ ଜିଲ୍ଲା କଂଗ୍ରେସ କମିଟିର ଉପସଭାପତି ଓ ପରେ ସଭାପତି ହୋଇଥିଲେ । ମହିଳାମାନଙ୍କ ସୁବିଧା ଓ ସୁରକ୍ଷା ପାଇଁ ସେ ଲଢ଼େଇ ଜାରି ରଖିଥିଲେ ।

## ମୃତ୍ୟୁ 
ଏ. ଲକ୍ଷ୍ମୀ ବାଈ ୧୯୮୬ ମସିହାର ଜାନୁଆରୀ ୨୭ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୮୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଭାରତର ମହିଳା ସ୍ୱାଧୀନତା ସଂଗ୍ରାମୀ